
/juae  ventriculo  conuerfo,  fordes  et  quic- 
quid  ibi  et  in  vicinia  haeret ,  per  os  ex¬ 
turbant,  emetica  {) ic  dicta ,  ad  cenfum  reme¬ 
diorum  pertinent,  quae  heroicorum  nomine 
infigniuntur.  His  enim  adnumerare  ea,  non 
facile  dubitabit  quisquam ,  qui  eminentem 
eorum  virtutem,  minori  quoque  dofi  effica¬ 
cem,  et  effectus  in  corpore  humano  quos 
producunt,  magnos  et  violentos  norit.  Quem¬ 
admodum  vero  heroica  fub  legitimo  vfu 
modo  in  falutarem  medicinam  cedunt ,  ita 
etiam  vomitoria  recta  dofi  iuftoque  tempo¬ 
re  data  egregie  in  morborum  curatione  pro- 
lunt.  Praeftantiifimo  enim  hoc  remediorum 
genere  non  folum  quicquid  quisquiliarum  in 
ventriculo  et  inteftino  huic  propiori  latet, 
cito  et  via  proxima  expellitur,  indeque  multi 
morbi  faepius  in  herba  fuffbcantur,  alii  mitio¬ 
res  redduntur j  fed  aluus  etiam,  mouetur, 

A  3  ob- 

obftruCta  referantur,  circulus  humorum  pro- 
mouetur,  turbae  faepius  fyftemati  neruofo  in- 
feftae  ledantur,  et  diurefi  ac  dia  phorefi  au- 
Cta  multis  modis  materies  morbida  oppugnatur 
et  e  corpore  humano  eiicitur. 

Proinde  ad  febres  omnis  generis  curandas 
magni  momenti  emetica  etie,  integra  et  re¬ 
fracta  doli  exhibita,  noftra  maxime  aetate 
cognitum  eft;  et  libenter  ideo  hanc  materiem 
aRiCHTERO,  illuftri  Regis  Archiatro ,  Prae¬ 
ceptore  ad  cineres  vsque  pie  colendo ,  mihi  com¬ 
mendatam,  nimirum  de  vomitoriorum  vfu  in 
febribus,  dillertationem  inauguralem  cum  fcri- 
bere  in  animo  ellet ,  arripui ,  cum  bene  per- 
fpicerem,  quam  late  hoc  argumentum  pate¬ 
ret.  Quod  vero  quomodo  profequutus  fim, 
Le&ores  aequi  indicent,  quos  quippe,  meae 
tenuitatis  mihi  probe  confcius,  enixe  rogo, 
vt  fi  minus  reCte  hoc  argumentum  elaboratum 
fit,  auCtori  iuueni,  tyroni  in  arte  medica 
condonent 

§.  I. 

TXjoxas  faepe  grauiores  corpori  humano,  flue  e  for- 
'  dibus  primarum  viarum,  fiue  etiam  ex  alia  materie 
morbofa  imminentes,  vomitu  natura  fpontaneo  aut 
prorfus  arcet ,  aut  imminuit ,  id  quod  experientia 
quotidiana  docet.  Cibos  aliquis  ingeffit  coctu  difficiles, 
duriores ,  vel  nimiam  eorum  copiam ,  et  natura  hofti- 
lem  materiam  protinus  vomitu  exturbat;  bilis  ex  ira¬ 
cundia  in  alio  mota  eft,  copia  et  acrimonia  peccans, 
et  natura  vomitu  has  turbas  fodat ;  febris  accenditur  a 
bile  abundante  et  corrupta,  et  naturae  vomitiones  et 
diarrhoeam  excitantis  ope  aut  prorfus  tollitur,  aut  certe 
infringitur  a ) ;  infefta  corpus  clanculum  contagia  intra- 
u ere,  et  natura  vomitu  non  modo  holtilem  inuafionem  in¬ 
dicat,  fed  fordibus  etiam  primarum  viarum  inde  expullis, 
imminentem  morbum  faepe  mitiorem  reddit.  Alia  huius 
generis  exempla  cuique  memoria  fuppeditabit,  veraque 
effe  intelliget,  quae  acute  hac  de  re  olim  pronunciauit 

WIL- 

ci)  In  Hippocratis  Libr.  I.  de  morbis  vntgarib .  exemplum  legitur 
mulieris  febre  maligna  liberatae,  cum  vomitione  crebra,  biliofa, 
flaua  fecefiiffent,  et  fudor  obortus  eiTei  Cf.  Henr,  copk  Demon - 
fixatio  medico  praff.  Prognoft.  hipp.  edit  III.  baldingjsri 
p.  134.  et  fimilia  in  aduerfariis  medicorum  plurima  leguntur. 

willisivs  fr),  ita  dicens:  adeo  fumma  diuini  condi¬ 
toris  prouidentia  cautum  ell,  vt  pro  certiore  corporis 
humani  tamquam  arcis  cuftodia,  quoties  hoftis  externus 
ingruet  aut  inter  proprias  accolas  feditio  exorietur,  il- 
lico  extra  primos  aditus,  fcilicet  ventriculi  porticum 
hofpites  quicunque  tamquam  perfonae  fufpectae  eiician- 
tur.  Quam  vero  cum  natura  viam  monftret ,  mirum 
non  eft,  veteres  iamiam  medicos  naturae  veftigia  fe- 
quutos  effe,  et  hippocratem  c),  aetivm  d _),  ale- 

XANURVM  TRALHANVM  e),  CELSVM  /),  Vt  alios  e 

veteribus  nunc  taceam  ,  vomitum  cientia  praefertim  in 
febrium  curatione  in  vfum  vocalTe.  IVec  fieri  potuit, 
quin  a  veteribus  commendata  per  vomitum  euacuatio, 
quam  cum  ifta  per  fecelFum  comparans  willisivs  g) 
in  nonnullis  affectibus  plus  prodeffe,  quam  purga¬ 
tionem  decies  repetitam  affirmauit,  fummis  omni  tem¬ 
pore  medicis  in  artis  exercitio  in  vfu  effet,  praefer¬ 
tim  ad  febres  profligandas,  quas  faepius  a  colluuie 
impura  in  primis  viis  oongefta  oriri  aut  exalperari  vi¬ 
derant. 

$)  Pharmaceutice  rationaU  p.  25* 

c )  Cf.  potifilmum  Aphor.XX II.  Se£L  I.  Apkorifm .  XIX.Se6hII.  Aphar . 

XVII.  Se&  IV. 

d')  De  re  medie .  Lib,  IV.  Cap..  CXXX. 

tf)  De  arte  medica  pailim. 

/)  De  medicin.  LibvJ,  p.29.  Lib.  II.  p.  87.  edit:  seavse, 

g)  1.  c.  p.  24. 


d  erant.  Sicuti  vero  nullum  fere  adeo  efficax  pro  fi¬ 
cuumque  remedium  inueniatur,  quod  non  etiam  obeffie 
poffit,  fi  promifcue  et  non  fub  iufta  cautione,  autper- 
uerfa  dofi  exhibeatur;  ita  quoque  emetica  noxas,  de 
quibus  mihi  infra  dicendum  erit,  fubinde  attulerunt. 
His  igitur  et  dubia  fortaffis  dofi  vomitoriorum  moniti 
medici,  tentarunt  ea  fine  dubio  minori  et  refracta  dofi 
exhibere,  inprimis  cum  infantibus  et  tenerioris  habitus 
aegris  quandoque  vomitoria  offerenda  effient,  Noua 
igitur  effie  nequit  haec  ratio  exhibendi  vomitoria ,  et  pa¬ 
tet  omnino ,  Freme ,  de  le  Boe  sylvivm  ftibiata  iamiam 
in  refracta  dofi  commendaffe  h ) ,  fapam  fcilicet  vomi¬ 
toriam  ,  e  vitro  antimonii  paratam ;  quem  fequutus  a  l- 
brecht  i ) ,  pariter  vomitoria  antimonialia  in  admodum 
refracta  dofi  exhibita  et  aliquamdiu  continuata  laudauit. 
INTec  difficile  foret,  e  feriptis  hoffmanni,  stahlii 
aliorumque  medicorum  teftimonia  colligere,  vomitoria 
praefertim  ea,  quae  ex  ftibio  et  Iciliae  radice  paran¬ 
tur,  pridem  refracta  dofi  in  vfu  fuiffe. 


§.  n. 

h )  Cf.  schvlzii  Praele&iones  de  viribus  et  vfu  medicamentorum  &c* 

p.  287-  369- 

i)  In  Epheuierid.  N.  C,  Dec.  II.  Ann.  VI.  p.  46. 

Quoniam  autem  vario  modo  vomitoria  differunt  , 
par  non  eft  ratio,  praefertim  in  febrium  curatione  quae¬ 
nam  exhibeantur.  Olim  aquam  tepidam  cum  fale,  aut  oleo, 
aut  meile  mixtam,  copia  fufficiente  vna  vice  ingeren¬ 
dam  ,  ad  vomitum  ciendum  apprime  laudarunt ;  verum 

|  -  '  •  ---  .  i  . 

aquae  tepidae  in  qua  carduus  benediftus  intabuerat  prius, 
potatio,  qua  Baro  de  wassenaer  k)  mifere  inter¬ 
emtus  eft,  hoc  remedium  infidum  reddidit. 

•  .  •  *  *  V.  i'  -  '  1  r  r  '  ■  '  *  s  L 


Plerisque  igitur  noftra  aetate  medicis  alia  vomito¬ 
ria  placent,  praefertim  ipecacuanhae  radix,  cui  afa- 
rum  fubftitui  poffe  docuit aiinne'  / ).  Afari  quidem 
radix  forma  pulueris  ad  fcrupulum  vnum,  drachmam  di¬ 


midiam  ,  immo  drachmam  integram ,  aut  afari  folia  ad 

O  •  /  .  ;  '  f_  '  .  -r  1  - 

numerum  fex  contufa  et  macerata  frigide  per  noctem  in 
vini  vncia  vna ,  exhibita ,  vomitum  cient  et  aluum  mo- 
uent,  ac  in  intermittentibus  diuturnis  aliisque  morbis 
auxilio  fuere,  vti  tradidit  Illuflr.  mvrraym),  Praece¬ 
ptor  ad  cineres  vsque  pie  colendus.  Viribus  vero  cum 
afarum  inferius  fit  ipecacuanhae  radice,  et  acredine  fua 


dis 


I)  herm.  boerhaave  rarior.  morbor,  hijloriae  edit.  Iit.  bal- 
dinger  p.  3.  feq. 

O  Amoen.  Acad .  T.  VII.  p,  307. 

f»)  Apparatus  medicaminum .  Volt  It  p.  3 60« 

displiceat,  re6Ve  ipecacuanha  anteponitur.  Haec  pro- 
pterea,  vt  verbis  Illuftr.  mvrray  n')  vtar,  emeticum 
nunc  eft  omnium  confuetiffimum  et  tritiffimum,  nec  in¬ 
fantibus  tenellis  repudiandum,  nec  praefente  febre  in- 
congruum,  quum  absque  calore  operetur.  Dofis  quon¬ 
dam  maior  huius  radicis  in  puluerem  redactae,  nimi¬ 
rum  ad  drachmam  vsque  aegris  data  eft;  recentiori  ve¬ 
ro  aeuo  cognitum  eft,  minorem  dofm  eosdem  effectus 
producere ,  et  minimam  faepe  efficaciffimam  efle.  Illuftr. 
pringle,  referente  lll.  spielmannoo)  lingulis  ho¬ 
ris  ipecacuanhae  grana  quinque  praebet,  vsque  dum  vo¬ 
mitus  furgat.  III.  mvrray  p),  fi  faburra  tenacior  ve¬ 
xet  et  tempore  parcendum  fit,  placet  mos,  qui  apud 
Anglos  item  Germanos  diu  obtinuit,  fcrupulo  circiter 
vni  ipecacuanhae  granum  vnum  vel  alterum  tartari  eme¬ 
tici  ftimuli  caufla  adiungere.  Sic  alii  quinque ,  decem , 
aut  quindecim  grana ,  alii  fcrupulum  vnum ,  aut  drach¬ 
mam  dimidiam  ipecacuanhae  vel  folius,  vel  cum  facchari, 
aut  falis  cuiusdam,  aut  rhabarbari  parca  quantitate  mix¬ 
tae  pro  dofi  ad  vomitum  mouendum  exhibent ,  habita 
fimul  aetatis ,  corporis  conftitutionis  rei.  i'atione.  Illuftr. 

BAL- 

n)  1.  c.  Vol.  I.,p.  257- 

o)  Inftit .  mat.  medicae  p.  6itf. 

p)  1.  c.  p.  52 8. 


baldinger  <jr),  Praeceptor  pietate  et  ob feritantia  maxi¬ 
ma  profequendus ,  infufum  commendat  aquofum,  ex  pul- 
ueris  radicis  ipecacuanhae  drachma  vna  et  dimidia ,  cor¬ 
ticis  aurantiorum  Curaff.  drachmis  duabus ,  Cremoris  tar- 
tari  drachma  dimidia,  cum  vnciis  quatuor  aquae  fontanae 
ebullientis  parandum ,  cui  oxy mellis  fquillitici  vnciam  di¬ 
midiam  addit.  Hoc  infufum  cochleatim  exhibet,  aflerit- 
que,  iftud  primarum  viarum  fordes,  et  bilem  elimina¬ 
re  per  vomitum  et  per  vias  vrinae,  hinc  in  omni  genere 
febrium  acutarum  remittentium,  intermittentium  opti¬ 
mam  efle  medicinam  et  non  raro  praeuertere  exanthe¬ 
mata  cutis,  quae  fint  cum  febre,  et  ab  impura  colluuie  pri¬ 
marum  viarum  gignerentur.  Alii  infufum  ipecacuanhae 
cum  vino  digeftione  per  noctem  paratum  ad  emefin  cien¬ 
dam  laudant,  quod  vero  abfente  modo  febre  conducit  r). 

Praeftantiflimum  autem  remedium  ad  febres  curan¬ 
das  ipecacuanham  efle,  docet  eximia  virtus,  quae  in 
ipfa  latet;  nam  non  vomitum  folum  mouet,  fed  aluum 
etiam,  immo,  quod  merito  mireris,  leniter  adftringit, 
diurefin  ac  diaphorefin  auget ;  praeterea  vis  febrifuga, 
antidyfenterica ,  antifeptica ,  terte  stolle  *)  et  fpafmos 
fopiens  in  ea  notatur.  Quod  vim  eius  antilpafmodicam  at- 

ti- 

q')  Cf.  Pliarmacopoea  Edinb .  edit,  lll,  baldinger  in  additamentis* 
p.  250. 

r)  Cf.  llluftr.  mvrray  1.  c.  Vol.  I.  pag.  530. 

'*)  R.  M.P.I.  p.  192. 


tinet,  ea  praefertim,  fi  radix  haec  in  admodum  refracta 
dofi  repetitis  vicibus  exhibetur ,  manifefta  eft.  Quartam 
grani  partem  radicis  bis  in  horae  vnius  fpatio  eo  fine  de¬ 
dit  richter  j),  Ilhiftris  Regis  Archiater ,  etfimilem  do- 
fin  cum  fucceflu  in  grauiffimis  fpafticis  varii  generis  affe- 
ftionibus  C7.  michaelis  i),  vt  akenside  aliosque 
huius  virtutis  teftes  grauiflimos  nunc  praeteream.  Pro¬ 
babile  autem  mihi  videtur,  hanc  vim  ipecacuanhae  fpa- 
fmos  fugantem,  quae  in  curatione  febrium  tanti  momenti 
eft,  in  quibus  tot  fpaftica  occurrunt  fymptomata,  ma¬ 
xime  a  facultate  radicis  vomitum  mouente  pendere, 
qua  fpafticos  motus  in  ventriculo  et  vicinis  partibus 
excitat}  nouimus  enim,  filere  interdum  (palmos,  obor¬ 
tis  aliis  aut  propinquis  aut  validioribus;  fpafticos  mo¬ 
tus  vero  ipecacuanham  etiam  in  minima  dofi  oblatam, 
creare  polfe ,  vomitus  docet ,  quem  tunc  etiam  quan¬ 
doque  ciet.  Id  quod  hanc  fententiam  verofimillimam 
-reddit,  obferuatio  eft,  qua  etiam  in  emeticis  aliis  re¬ 
fracta  dofi  exhibitis  virtus  antifpafmodica  detecta  eft  u). 
Sed  vela  contrahere  cogor,  qui  iufto  diutius  in  ipeca- 
cuanha  moratus  fum.  Scillae  radix ,  quae  vi  refoluente 

B  3  ac 

Abhcindlung  von  den  Briichen  Th.  I.  p.  218.  et  chirurgifche  Biblio - 
theck  B.  III.  St*  4.  p.  641. 
t)  De  angina  polypofa  ftue  membranacea:  p.  241* 

U )  Cf.  Cl.  michaelis  lib.  cit.  p.  240»  plura  exempla  ad  fert. 

ac  diuretica  inclaruit,  ad  emefin  ciendam  raro  in  vfum 
vocatur,  praefertim  in  febrium  medela,  quod  ventri¬ 
culum  offendit,  et  nimis  irritat.  Nec  praeparata  eius 
facile  tunc  eo  fcopo  adhibentur,  oxymelite  excepto, 
-quod  quidem  folum  aegris  propinari  non  folet,  fed 
aliis  emeticis,  forma  fluida  praefcriptis  ad  drachmas 
binas  quatuorue  additur.  Magis  in  vfu  funt  vomitoria, 
quae  ex  claffe  antimonialium  petuntur,  tartarus  fcilicet 
emeticus  et  fulphur  antimonii  auratum  tertiae  praecipi¬ 
tationis  ,  quae  ad  grana  duo ,  tria ,  immo  quatuor  pro 
dofi  vel  forma  pulueris,  vel  hauftus  dantur.  Inpri- 
mis  haec  tunc  conueniunt,  vbi  infefta  fordium  col- 
luuies  cito  e  primis  viis  remouenda. 

Valida  vis  emetica  in  antimonialibus  eft,  et  non 
modo  cito  operantur,  fed  ventris  imi  etiam  vifcera 
probe  fuccutiunt.  Praeterea  vifcida  optime  incidunt, 
fudorem  et  vrinam  pellunt,  potenterque  refoluunt, 
praefertim  in  refracta  dofi  exhibita  et  diu  continuata. 
Vi  etiam  antifpafmodica ,  ftibiata  exigua  dofi  data  pol¬ 
lere  videntur;  certe  tartarum  emeticum  minori  dofi 
exhibitum  in  epilepfia  magni  fecit  b.  m.  werlho  fu), 
in  infantum  conuulfionibus  aliisque  affectionibus  fpafti- 
cis  b.  m.  hirschel  w),  mihique  probabile  videtur, 

fui- 

v)  Oper .  medica  T.  IL  p.  7 26. 

:  u?)  Gedanken  die  fallende  Sucht  betreffend  p,  42, 


I? 

fulphuris  antimonii  aurati  tertiae  praecipitationis  et 
kermes  mineralis  eam  vim,  qua  fputa  in  pulmonum 
inflammationibus  fupprefla  protinus  faepe  reftituunt, 
nullam  aliam  efle ,  quam  fpafmos  fopientem ,  cum  refok 
uens  eorum  vis  tam  cito  opitulari  non  poflet ,  fputaque 
fpafmis ,  in  omni  inflammata  parte  obviis ,  veri  fimili- 
ter  fupprimantur.  -  -  i 

;  Exiguas  tartari  emetici  non  modo,  fed  aliorum 
etiam  medicamentorum  e  clafle  antimonialium  dofes 
nuperi  ad  febres  curandas  maximis  extollunt  laudibus; 
fed  de  his  mox  fermo  erit,  vbi  de  refractae  emetico¬ 
rum  dofeos  effectu  falutari  in  febrium  curatione  fufius 
agetur.  Haec  vero  vfitatiora  funt  emetica;  noui  qui¬ 
dem  fuperefle  alia  multa,  v.  c.  vitriolum  album,  ad 
peftem  auertendam  commendatum;  cum  autem  vel  in¬ 
fida  fint,  vel  enarratis  virtute  inferiora,  vomitorio¬ 
rum  in  febribus  adhibendorum  pomoeria  vlterius  ex¬ 
tendere  nolui,  - 


§.  III. 

Spinofas  et  inutiles  quaeftiones,  qua  virtute  vomi¬ 
toria  emefin  moueant,  in  quas  partes  agant,  quomodo 
ventriculum  afficiant,  aliasque,  ab  argumento  meo  alie¬ 
nas  hic  nihil  moror;  fufficiat,  de  effectibus  emetico¬ 
rum  hoc  loco  generaliora  quaedam  propofuifle.  Spa- 

-  Imos 


fmos  inducere  vomitoria,  eosque  cauflam  vomitus  cu¬ 
iuslibet  proximam  effe ,  e  ferie  fpafticorum  fymptoma- 
tum,  quae  in  naufeante  a  medicina  emetica  fumta  an¬ 
notantur,  elucet. 

Ideo  vis  emeticorum ,  praefertim  antimonialium  li¬ 
beraliori  manu  propinatorum,  non  tantum  intra  ven¬ 
triculi  et  duodeni  pomoeria  fubfiftit,  vt  verbis  vtar  b. 
m.  f r.  hoffmannioc),  fed  intimius  penetrando ,  in 
contiguas  etiam  adiacentes  partes  effectus  fuos  propa¬ 
gat  et  maxime  ductus  biliarios  attentat,  eosdemque 
concutit  et  crifpat,  vt  redundantius  biliofum  humorem 
eructent:  vnde  nonnunquam  tanta  biliolae  materiae  copia 
iterato  vomitu  eiicitur,  quanta  neutiquam  duodeni  latibu¬ 
lis  excipi  potuiflet  ac  comprehendi.  Hac  de  caufla, 
quod  nimirum  virtus  emeti  coram  latius  patet,  euacua* 
tionem  per  vomitum  longe  purgationi  aluinae  praefe¬ 
rendam  effe  .  afleruit  w illisi vs  y)._  Ifta  enim  recte 
monuit,  non  modo  phlegma  ponderofum,  ftomaphi  pii? 
cis  coalefcens,  quod  cathartica  caetera  quaeuis  prae- 
terlaberentur,  veluti  fcopis  purgari,  fed  partes  etiam 
vicinas ,  pancreas ,  mefenterium ,  lien  ipfumque  iecur, 
eoncuflione  valida  eommoueri,  adeo  vt  obftructiones 
in  iis  factae ,  etiam  fanguinis  et  humorum  ftagnationes 

'  quae- 

v 

x)  Opofcul.  medie.  varii  argumenti  p.  423.  •  C 

1.  c.  p.  34. 


===============  i7 

quaecunque  hoc  remedii  genere  facillime  amouerentur. 
Plerumque  vero,  emetico  dato,  ratio  eorum,  quae  per  os 
exturbantur,  haec  eft:  primo  vomitu  eiicitur  illud,  quod 
in  cauitate  ventriculi  fluctuat;  dein  quicquid  vifcofi  phle¬ 
gmatis  villis  eius  adhaeret,  aut  in  plicis  reconditur;  ii 
vellicatio  perfeuerat,  ferofi  humores  reiiciuntur;  poftea 
fpasmo  duodeno  eiusque  ductibus  communicato,  bilis 
et  fuccus  pancreaticus ,  e  meatibus  extorti ,  inque  ven¬ 
triculum  fuffufi,  egeruntur  z).  Bilis  igitur  vltimo  ex¬ 
turbatur,  in  biliofis  vero  morbis  faepius  ftatim  ab  ini¬ 
tio.  Si  vomitus  perdurat,  fanguis  denique  fecedit. 
Perdurat  vero  vomitus ,  vel  quod  particula  vomi¬ 
torii  acris  in  ventriculo  reftat ,  vel  quod  vomitio¬ 
ne  ventriculus  fenftlior  redditus,  quouis  leuiori  etiam 
ftimalo  potulentorum,  bilis  rei.  ad  fpasmos  cietur.  Peri- 
culofum  igitur  eft,  emetica  valida,  aut  maiori  dofi  exhibe¬ 
re,  cum  e  crebra  validaque  vomitione  vomitus  cruentus, 
herniae,  prolapfus,  animi  deliquia,  conuulfiones,  mors  re¬ 
pentina,  aliaque  mala  annotata  fint,  et  mitiora  nonnun- 
quam  vomitoria,  iufta  doli  data  noxas  iftas  inferant.  Quo 
licet  opprobrio  liberari  vomitoria  non  poffint,  praeftant 

tam  ea 

z)  WILLISIVS  1,  C.  p.  3r. 

tamen  longe  ea  euacuantia,  quae  aluum  modo  fubducunt. 
Haec  enim  et  tardius  operantur ,  et  fordes  multas  inta- 
ftas  relinquunt,  et  robur  ac  tonum  ventriculi  et  intefti- 
norum  imminuunt,  immo  totum  corpus  debilitant;  in 
emeticis  vero  plane  alia  ratio  eft.  Nec  reliquis ,  quae 
emeticis  adfcripfi,  per  plura  emunctoria  materiem  mor¬ 
bidam  eliminantibus ,  viribus  pollent  aluum  purgantia. 

Refractae  emeticorum  dofes  nihil  detrimenti  afferunt, 
ideoque  omni  tempore  exhiberi  poffunt.  Tunc  quidem 
prudens  medicus  eas  non  dabit,  vbi  cita  euacuatio  per 
vomitum  indicatur;  alioqui  maxime  commodae  atque 
vtiliffimae  exiguae  dofes  emeticorum  funt.  Namque  fe¬ 
cunda,  tertia  aut  quarta  vice  exhibitae  vomitum  in¬ 
terdum  ciunt,  isque  mitis  eft,  et  aegri  modo  fordes 
eructare  videntur;  tum  etiam  hae  optime  fordes  di¬ 
gerunt,  ideoque  ad  euacuationem  praeparant,  immo 
per  aluum  quoque  exturbant;  praeterea  perfpiratio- 
nem,  et  expectorationem  promonent,  vrinam  pellunt, 
quid?  quod  virtute  antifpasmodica  pollent,  quem, 
admodum  nuper  docuit  mevek,  Vir  Exper.  n).  Quibus¬ 
dam  methodus  placet,  ita  exhibendi  emetica,  vt  nau- 
feam  continuam  moueant,  et  certum  omnino  eft,  ad 

ex- 

a')  Diffl  de  eximio  ipecacuanbae  nec  non  alior.  quorundam  emet,  refra¬ 
cta  doli  exhibitorum  vfu.  p.  5.  6. 


excretiones  fere  omnes  augendas  meliorem  vix  inueniri 
poffe  methodum. 

Haec  etiam  methodus  Praeceptoribus  meis  optimis, 
lllujlr.  baldingeko  et  lllujlr.  richtero  placet,  et 
in  collegiis  infignes  et  praeclaros  effectus  praedicant, 
quos  inde  in  multis  morbis  notauere.  lllujlr.  baldin- 
ger  /;),  alibi  iam  iam  in  febre  tertiana  refractas  ipeca- 

cuanhae  dofes  laudauit,  confentiens  cum  gianella, 

- 

radici  huic  facultatem  abftergendi,  meatus  referandi, 
ac  infarctus  refoluendi  adfcribente ;  et  ob  eas  virtutes 
tartari  emetici  aliquot  grana  in  aliquot  vnciis  aquae 
fontanae  foluta  commendauit  c ).  lllujlr.  Reg.  Archiater 
richtervs  eadem  ratione  tartarum  emeticum  exhibet, 
et  addit  etiam  interdum  folutioni  fal  mirabile  GJauberi 
aut  etiam  fal  quoddam  aliud,  lind  d )  maiorem  vim 
febres  fugandi  tartaro  emetico  tribuit,  quam  vino  an- 
timonii;  exhibuit  vero  cum  fucceffu  in  febribus  remitten¬ 
tibus  continuis  quauis  hora  fexta  tartari  emetici  granum 
dimidium  cum  facchari  aliquot  granis  mixtum.  Ali¬ 
bi 

&)  Krankheiten  pavi  er  Armee  p.  293. 

r)  Pharmacop.  Edinbitrg.  in  additament.  p,  264. 

d  )  Verfuch  Uber  die  Krankheiten  ,  denen  die  Europaeer  in  heiffen  Clima- 
ten  unterworfen  Jtnd ,  p.  26,262. 

bi  e )  fuadet,  vt  fi  mulae  Europaeus  in  regionibus  calidio¬ 
ribus  febre  corriperetur ,  vomitorio  aut  cathartico  pri¬ 
mis  viis  probe  expurgatis,  fiue  tartarus  emeticus,  fiue 
vinum  antimonii  exigua  dofi,  fiue  etiam  fequens  me¬ 
dicina  exhiberetur:  Rec.  falis  Cornu  Cerui  femi  ferupu- 
lum,  fucci  Limoniorum  drachmas  tres,  vel  q.  f  ad  fatu- 
rationem,  aquae  menthae  vulgaris  fimplicis  drachmas 
decem,  tincturae  ftomachicae  drachmam  vnam,  vini 
antimonialis  a  guttis  X.  ad  guttas  XL.  (vel  potius  in 
vicem  vini  antimonialis ,  tartari  emetici  quartam  partem 
grani)  fyrupi  e  corticibus  aurantiorum  drachmam  vnam, 
mife.  In  febribus  continuis  et  quidem  tunc,  quando 
aegri  ftupore,  et  fopore,  cum  magno  labore  et  oppref- 
fione  organorum  vitalium  corripiebantur,  vini  antimo- 
niati  drachmam  vnam  aqua  dilutam  quouis  bihorio 
pro  dofi  dedit,  dofi  etiam  in  progrelfu  aucta,  donec 
vncia  vini  affumta  effet,  vel  medicina  notabiles  effectus 
exferuiffet.  Eadem  methodo  in  febribus  curandis  fere 
omnes  clari  medici  in  Anglia  vtuntur,  vt  modo  tarta- 
rum  emeticum  refracta  dofi  vel  forma  pulueris ,  vel  in 
aqua  folutum,  vel  aliis  medicamentis  fluidis  admixtum, 
exhibeant ,  aut  loco  huius  vinum  antimoniatum ,  vel  fo- 
lum  parca  dofi,  vel  aqua  dilutum,  vel  potionibus  ad¬ 
ditum  aegris  propinent;  hac  enim  ratione  ftibiata  ad- 

hi- 

O  1.  C*P-  3i9' 

hibuere  hvxham  /),gr an t  g),  clark  /?),  maceri- 
de  i)  aliique  multi.  In  Gallia  loco  antimonialium  enarra¬ 
torum  frequentius  kermes  minerali  medici  vtuntur  &),  et 
quem  fugit,  hodieque  a  multis  antimonium  diaphoreti¬ 
cum  in  febribus  curandis  in  vfum  vocari. 

§.  IV. 

Magna  vero  cum  vtilitate  emetica ,  fiue  fufficiente 
ad  vomitum  ciendum ,  fiue  refracta  dofi  fere  in  quouis 
febrium  genere  adhiberi ,  tot  praeclara  medicorum  illu- 
ftrium  et  fide  digniflimorum  teftimonia,  quae  hic  ap¬ 
ponere  fuperfluum  foret,  fpondent.  Enimuero  ne  fi- 
niftro  cum  euentu  falutaris  medicina  detur,  necefle  eft 
bene  fciat  medicus,  quando  in  febribus  vomitoria  inte¬ 
gra  vel  refracta  dofi  exhibenda,  in  quibus  febribus 
optimo  cum  euentu  adminiftrata  fint,  denique  fub  qui¬ 
bus  cautionibus  haec  aegris  offerenda  fint,  et  quas  te¬ 
mere  data  emetica  noxas  afferant  i  atqui  hae  quaeftio- 

C  3  nes 

f)  Oper.e dit.  reichel  T.  II.  p.  206.  et  pafllm. 
g  )  Beobachtungen  uber  die  Natur  und  Heilung  der  Fieber ♦  p,  677* 
h  )  Beobachtungen  uber  die  Krankheiten  auf  langen  Reifen  nach  heiffen 
Gegenden  &c.  paffim. 

0  Syftematifche  Einleitung  in  die  theoretifche  und  pra&ifche  Arzneykunjl 
Th.  II.  p.  477.  479. 

k)  L  I  N  D  1.  C.  p.  56I. 

nes  funt,  quae  nunc  dilucidandae  veniunt.  Quod  pri¬ 
mam  quaeftionem  attinet:  quando  aegris  febre  laboranti¬ 
bus  vomitoria  dari  poffint  debeantque;  duplicem  ea  lignifi- 
catum  habet,  quae  fcilicet  indicantia,  ea  poftulent,  et  quo 
morbi  tempore  exhiberi  poffint.  In  prius  vero  fi  inquira¬ 
mus,  patet,  tunc  modo  proprie  indicari  vomitoria,  fic- 
uti  in  morbis  aliis,  ita  etiam  in  febribus,  fi  abfentibus 
aliis  lignis  emefin  prohibentibus,  fordium  in  primis  viis 
colluuies  praelio  fit,  eaque  verfus  fuperiora  turgefcat. 

Signa  autem  colluuiei  et  turgefcentiae ,  referente 
th.  glass  /),  haec  funt:  corporis  totius  laffitudo,  im¬ 
potentia  fubita,  horrores,  lingua  fordibus  obfelfa,  os 
amarum,  cibi  faltidium,  oris  ventriculi  morfus,  prae¬ 
cordiorum  moleftiae,  et  tumores  facile  digitis  cedentes, 
pectoris  angulliae  et  oppreffio,  dolor  ventriculi,  item 
lateris  fub  fepto  .transuerfo,  et  intra  collas  haerens; 
fed  absque  praecordiorum  inflammatione  (  qui  nonnun- 
quam  cruciatus  thoracis  dicitur,  nonnunquam  dolor  la¬ 
teris,  furfum  ad  clauiculas  non  tendens)  extremorum 
frigus,  capitis  totius  grauitates  et  dolores,  vertigo, 
oculorum  caligines,  mentis  marcor ,  animi  abiectio ,  in¬ 
quietudo,  anxietas,  iaclationes,  (fi  modo  inflammatio 
abflt). 

At 

i)  Commentarii  XII,  de  febribus  edit.  Ittuflr.  baldinger  p.  74, 


23 


At  haec  non  omnia  femper  dicta  ratione  adfunt, 
vt  faepius  dictitantibus  ex  his  fignis  certioribus  quibus¬ 
dam,  v.c.  naufea,  vomitu  fpontaneo,  vertigine ,  lingua 
fordida,  ructibus  etc.  emetica  medici  in  artis  exerci¬ 
tio  verfati  intrepide  exhibeant;  deinde  etiam  interdum 
figna  haec  obfcuriora  funt,  praefertimli  vnum  alterum- 
que  defit,  quo  in-cafu  ad  alia  attendere  debet  medicus, 
nimirum  num  morbus  poft  cibos  duriores  comeftos ,  epu¬ 
las  lautiores  natus  fit,  num  a  cauffa  epidemica ,  endemica 
bilis  et  primarum  viarum  fordes  exfuperent  rei.  Sic  con¬ 
traria  ex  parte  interdum  oris  amarities ,  naufea  cum  vo¬ 
mendi  conatu,  ardor  circa  pectus,  anxietas  praecordia 
ftringens,  faliua  frequens,  tremor  oris,  quae  alias  vo¬ 
mitoria  poftulant,  praefto  funt  et  tamen  non  expedit, 
his  indiciis  obfequi ,  cum  a  folo  motu  fpaltico  et  contra- 
ctorio  ventriculi,  fiue  idiopathice  llue  fympathice  af¬ 
fecti,  ifta  fymptomata  oriri  poffint  m) ,  vbi  fubinde  val¬ 
de  noceret,  fi  emetica  exhiberentur.  Ita  faepenumero  co¬ 
natus  ad  vomendum  a  regurgitantefanguine  ad  vafa  ven¬ 
triculi  in  grauidis,  mentium  vel  haemorrhoidum  fup- 
prefione  laborantibus ,  etiam  ex  alia  cauffa  fub  infultu 
apoplectico,  in  vehementi  tuffi,  calculo,  fuffocatione 
hyfterica,  paffione  colica,  iliaca  aliisque  affectionibus 

na- 


ftt)  FR.  HOFFMANNVS  1.  C.  p.  444. 

nafcuntur,  vbi  fumme  periculofum  foret,  vomitum 
ciere. 

Quandoque  etiam  figna  enarrata  ifta  emefm  exigen¬ 
tia  vel  plane,  vel  magnam  partem  defunt,  et  medici  ta¬ 
men  Tagaciores,  vel  quod  faburram  profundius  delite- 
fcere  cognofcant ,  vel  vt  materiem  morbidam ,  ad  inte¬ 
riora  aut  neruofum  fyftema  fortaffis  migrantem  aut 
iam  iam  delatam,  protinus  magnis  vomitorii  motibus 
ad  exteras  partes  pellant,  vel  denique  vt  miafma  no- 
uiffime  corpus  ingrelfum  mature  exturbent,  emetica  da¬ 
re  minime  dubitant.  Quod  contagia  attinet ,  mira  fae- 
pius  emeticorum  virtus  elt,  qua  ea  cum  faliua,  vt  vi¬ 
detur,  mixta  et  deglutita,  e  corpore  expellunt.  In 
morbis  igitur,  fr.  hoffmannvs  n)  ait,  qui  contagio 
ferpuntet  infigniter  pernicialis  indolis  funt,  vt  peltis, 
petechiales  febres,  febris  acuta  cum  phrenitide,  fiue 
lie  dictus  morbus  Hungaricus ,  emeticum  glifcente  ad¬ 
huc  fub  initium  miafmate ,  cum  alexipharmaco  datum , 
fummam  promittit  fecuritatem,  et  faepenumero  capitales 
has  aegritudines  prima  in  herba  felicilTime  iugulat.  Exhi¬ 
bendum  vero  elfet  vomitorium,  interprete  t  h.  g  l  a  s  s  o), 
ipfo  plane  febris  initio,  fi  quidem  optio  detur;  ita 
enim  fiet,  vt  ab  horrendis  illis  fymptomatibus  ex  hu- 

»)  1.  c.  p.  431. 

c)  !♦  c»  p«  86* 


mo« 


morum  in  ventriculo  locisque  vicinis  delitefcentium  il- 
luuie  ortum  ducentibus  praemuniamus,  immo  vero  et 
fortafle  morbum  ipfis  quafi  incunabulis  opprimamus; 
qui  alias  cum  aegroti  periculo  grandefcet,  et  longa euus 
euadet;  nutritus  nimirum  dictis  humoribus,  qui  vel  fub- 
ftantia  fua  in  penitiores  corporis  partes  transmitti,  cum 
fanguine  commifcentur,  et  ex  ipfa  mora  peiores  facti,- 
atque  venenata  prauitate  inquinati,  ex  foco  fuo  iugiter 
pertranseunti  fanguini,  malignam  auram  afflabunt. 

Cttm  autem  per  totum  febrium  decurfum,  fiue  quod 
ingenium  ferat  febrium ,  praefertim  galtricarum ,  fiue 
quod  fero  accerfitus  medicus  fit,  fordium  ac  turgefcen- 
tiae  figna  praeito  elfe  poffint ,  aut  alia  fymptomata ,  eme- 
fin  exigentia,  accedere  queant,  in  quouis  febrium  tem¬ 
pore,  fub  cruditatis,  coctionis  et  initantis  crifeos  fignis, 
modo  Vires  ferant,  vomitorium  exhiberi  potell  o).  Mo¬ 
nent  vero  omnes,  nifi  fumma  vrgeat  neceflitas,  in  eme¬ 
ticis  exhibendis,  tempus  exacerbationum  vitare,  et  de¬ 
clinante  modo  accettione,  impetu  aut  vigore  morbi, 

tam 

*  . 

6)  sydenham  die  febris  vndecimo  vomitum  imperare  non  dubitauit, 
etiam  cum  aeger  vomiturire  iam  defiiflet,  neque  fine  fruftu  Cf. 
Oper.  p.  146.  brendel DilV.  de  feriori  vfu  euacuantium  in  qui - 
busdam  acutis  refp.  schvlze.  et  Cl.  radefeld  Diflf.  de  eua~ 
euantium  vfu  in  febrium  acutarum  tam  initio  quam  decurfu ,  §.  IX. •• 

D 


tam  in  febribus  intermittentibus ,  quam  continuis  et  aera¬ 
tis  vomitoria  dare.  Emetica  enim,  iucfice  fr.  hoff- 


manno  p),  actiuiora  omnia  et  ventriculum  et  reliquas 
nerueas  corporis  partes,  fpafticis  ftricturis  tentant,  et 
follicitanty  fub  morborum  autem  acceffione,  motu  et 
impetu ,  fyftema  tam  vafOrum ,  quam  membranarum  ner- 
uearum,  iam  fpasmodicis  commotionibus  agitatur  ,  ad- 
coque  motuum  impetus  non  poteft  non  ab  eiusmodr 
drafticis  cum  infigni  detrimento  notabiliter  augeri  at¬ 
que  intendi.  Difplicet  igitur  mihi  methodus,  breui  an¬ 
te  paroxyfmum  in  febribus  intermittentibus  emetica  ex¬ 
hibendi,  quod  turbas  in  toto  corpore  fumme  fpafticas 
appropinquantes  augent,  et  declinante  aut  finito  paro- 
xyfino,  non  modo  maiori  cum  fecuritate,  fed  etiam, 


quia  excretiones  criticas  vomitoria  intendunt,  meliori 
cum  fucceflu  propinari  poffiint. 

Saepenumero  vno  emetico  fordes  in  primis  viis 
congeftae  non  omnes  exturbantur,  fed  exhibitis  inciden¬ 
tibus  et  digerentibus  denuo  turgefeunt;  in  hoc  igitur 
cafu  falutariter  iterum  vomitus  cieri  poteft.  Refractas 
emeticorum  dofes  vomitum  interdum,  faepius  aluum 
mouere ,  fordes  digerere,  vrinam  et  peripirabile  pelle¬ 
re,  fpafmos  fugare  dixi.  Teftimonium  adiungo  Cei 
stolle  *),  de  refra&is  ipecacuanhae  dofibus  ita dif- 


»0  1.  c.  p.  444. 

*)  R.  M.  T.  I.  p.  194, 


ferentis:  exiguae  haeipecacuanhae  dofes  continuas  vo^ 

v  ►  '  t  ■  "  , 

mitiones,  fubiiide  et  vomitum  excitant,  maioremque 
hac  ratione  humorum  faliualium,  lcntefcentium ,  glan* 
dulas  infarcientium  et  ipfius  bilis  veficulam  diftendentis, 
irritantis,  putrefcentis,  ac  iam  iam  reforbendae  afflu- 
xum  ad  cauum  ventriculi  et  inteftina  conciliant,  quin 
et  fordes  biliofae  iam  abforptae,  denuo  reuocantur,  vt 
excitato  falutari  vomitu ,  aluoque  mota  eliminentur.  Ipfe 
cum  fucceflii  ipecacuanham  refracta  dofi  exhibuit  q ), 
fi  os  fupra  modum  mucofum,  dentes  fordidi,  lingua 
crafla,-  tenacique  materie  confpurcata  confimilem  et 
ventriculi  et  tubi  inteftinalis  ftatum  indicabant ,  et  quo 
tiescunque  poft  primos  vomitus  inligne  leuamen  noij 
fequeretur,  i 

Difficile  igitur  non  eft,  perfpicere,  quando  refra? 
ctae  emeticorum  dofes  in  febribus  conueniant,  cum  fir 
ne  dubio  propinari  poffint  debeantque,  quando  fordes 
digerendae  et  euacuandae ,  obftructa  referanda ,  perfpi. 
rabile  et  lotium  pellendum,  et  fpafmi  fopiendi  funt;  et 
id  etiam  praerogatiuae  penes  has  refractas,  dofes  eft, 
quod  debilioribus,  grauidis,  immo  fub  acceffionibus, 
motu  et  impetu  febrium ,  praefente  inflammatione ,  aut 
diathefi  phlogiftica ,  aut  congeftione  verfus  partem 


quam* 


''  q)  R.  M.  T.  I.  p.  c. 


D  2 


A  •  ' 


quamdam ,  etc.  exhiberi  poffint ,  praefertim  fi  minimae 
dofes  offerantur. 

Peculiarem  vim  febrifugam  Angli  antimonialibus , 
inprimis  tartaro  emetico  et  pulveri  fic  dicto  Do&oris  i  a- 
mes  tribuunt.  Verofimile  ,  autem  mihi  videtur,  hanc 
nullam  aliam  efle,  quam  eam,  qua  cauffam  materia¬ 
lem  febrium  tollunt,  et  fpafticos  motus  et  contractio¬ 
nes  vaforum  infringunt. 

§.  V. 

Cum  pleraeque  febrium  vel  a  fordibus  primarum 
viarum  oriantur,  vel  inde  nutriantur,  facile  intell igitur, 
quam  late  vfus  emeticorum  in  febribus  curandis  pateat. 
Febres  intermittentes  faepius  a  folis  vitiis  in  diaeta  com- 
miffis ,  potillimum  a  cibis  coctu  difficilibus  ingeftis  ex¬ 
cluduntur,  quas  protinus  faepe  vomitoria  data  fiftunt. 

Hinc  tertianas  intermittentes  ipecacuanha  cum  fuc- 
eeffu  oppugnauit  Jllitftr.  baldinger  r),  et  meyer  r) 
tradidit  methodum  Cei  wichmanni,  qua  intermit¬ 
tentes  ipecacuanhae,  refracta  dofi  exhibitae  vfu  profli¬ 
gat,  In  pauperioribus  fcilicet,  quibus  Cortex  peruuia- 
nus  nimis  pretiofus  eft,  eadem  ratione,  qua  alias  corti¬ 
ce,  hac  radice  vtitur.  Euacuationibus  rite  praemiffis , 

omni 

r)  Kranklieiten  einer  Armee*  p.  %gos 

<0  DifT.  cit»  p.  34» 

omni  trihorio  granum  vnum  cum  fcrupulo  vno  faccha- 

ri  albi  aut  magnefiae  praefcribit,  infufo  theaeformi  flo¬ 
rum  Chamomillae  adiuuantis  indar  adhibito.  Scrupuli 
duo  ita  adminidrati  plerumque  febrem  tollunt,  etiamli 
nec  dirfum,  nec  deorfum  euacuent;  fcrupulum  tertium 
die  octauo  pod  fublatam  febrem  porrigit.  Vbi  opus 
ed,  roborandi  cauffa  vnciam  vnam  corticis  peruuiani 
fubiungit.  Binos  praeterea  enarrauit  cafus  Exp. 
mever  O  febrium  intermittentium,  irregularis  et  ter¬ 
tianae,  hac  ratione  a  Cei.  wichmanno  perfanatarum. 
werlhof  u)  in  febribus  intermittentibus  foporofis,  fi 
fordium  in  primis  viis  congedarum  indicia  adedent, 

emeticum  corticis  peruuiani  vfui  praemifit,  et  indituit 

& 

quidem  euacuationem  per  vomitum  finito  paroxyfmo 
praecipue  infufi  croci  metallorum  vncia  circiter  vna, 
medicamento,  vti  opinatur,  fi  ex  indicatione  eo  vta- 
mur,  nequaquam  violento  et  quod,  natura  forfan  incli¬ 
nante,  per  inferiora  etiam  blande  euacuet,  neque  dein¬ 
ceps  addringat,  et  velociter  fatis  operetur,  et  in  febri¬ 
bus  et  foporofis  affectibus  commendabile  effet. 

Quartanas  inueteratas  vomitum  cientibus  difcuflit 
alex,  trallianvs  x ) ,  acceflione  vero  incipiente  vo- 

D  3  mi- 

t)  1.  C. 

u)  Oper.  ex  edit.  Cei.  xvichmanni  P.  I.  p.  114. 
x )  de  arte  medica  edit,  halus.  Vol.  II.  p.  198. 


mitum  imperauit.  ►Similiter  g  i  a  n  e  l  l  a  y)  ad  quartanas 
curandas  ipecacuanham  laudat;  hac  enim  radice,  in¬ 
quit,  feliciter  fugauimus  quartanas  febres,  erraticas  et 
illas,  quae  itentidem  accenduntur,  ita  vt  vere  dicipof 
fit  in  gaftrica  et  venofa  cacochymia ,  vbi  ventriculi  fuc- 
ci  eneruantur,  vti  hepar,  pancreas,  et  inteftinorum  et 
mefentcrii  glandulae  infarctae  funt  et  vbi  lienis,  obftru- 
ctiones  et  durities  perfiftunt,  radicem  ipecacuanhae ,  op¬ 
portune  tamen ,  rhabarbaro  in  confortium  arcelfito ,  An¬ 
gulare  praefidium  elfe,  ita  ad  nullum  aliud  praefidium 
Cum  huiusmodi  praefidiis  polfit  aequiparari. 

Pari  modo  in  febrium  acutarum  continuarum  et  re* 

V  .  ■  '  •  1  /  •  '  ;  •  r  ■  r-  *  .  > 


mittentium  medela  euacuantium ,  praefertim  emeticorum 
vius  noftra  aetate  magni  aeftimatur.  Hae  magnam  partem 
galtricae  funt  et  a  fordibus  non  raro  biliofis,  pituitofis, 
verminofis,  .  aliisque  corruptela  putredinofa  faepius  infe¬ 
ctis,  oriuntur  aut  certe  alimoniam  inde  habent.  In 
febre  biliola  iimplici  a  tissoxo  z~)  aliisque  claris 
medicis  bene  multis  vfus  emeticorum  commendatus 
eft;  nec  dubitabit  quisquam,  quotiescunque  e  re  vide¬ 
bitur,  in  initio  et  decurfu  harum  febrium  vomitorium 
dare,  fi  fordes,  a  quibus  folis  in  primis  viis  collectis 
febres  huius  generis  accenduntur,  fatis  mobiles  fint;  prae- 

fer- 


y)  Cf.  haller.  Diff.  praff.  T.  V. 
s:)  de  febre  biliof  Laufan.  p.  $8.  39. 


fertim  cum  natura  naufeam  vomiturftque  plerumque  in 
his  mouens ,  medentibus  viam  monftret.  In  his  valde 

:  *  «■  . :  ..  /•;  .  .  .  •  .  -  #  ■  .  ’  x  '  \ 

proficuum  recentiores  cenfent,  emetica  cum  catharticis 

•  **••.'  ,*  .  »*  1  *  .  •  * '  ,  •  vl  ’  '  ‘j  f  s  i 

comungere,  quod  inde  fordes  citius  eliminantur.  Quem-* 
admodum  vero  in  biliofis  fimplicibus  emetica  cum  fuc- 
cefiu  adhibentur,  ita  maior  omnino  neceflitas  vrget,  ea 
febre  biliofa  putrida  laborantibus  offerendi.  In  his  enim 
fordes  in  praecordiis  haerentes,  putrida  corruptela  in¬ 
fectae  funt,  et  nifi  cito  via  proxima  exturbantur,  lon¬ 
giore  per  canalem  inteftinorum  via  et  ferius  eliminan¬ 
tur,  et  in  maflam  humorum  reforbentur,  et  periculo- 


fas  diarrhoeas,  immo  faepius  infefto  ftimulo  fuo  in¬ 
flammationes  vifcerum  abdominalium  inferunt,  aliaque 
mala  creant.  Salutis  igitur  fere  fpes  omnis  in  emeticis 
mature  dandis  tunc  ponenda.  Saepius  vero  fieri  folet, 

'  *  ‘  •  .  -i  -  •  •  -r  .  - 


vt  emetica  in  his  febribus  data ,  non  vomitum ,  fed  al- 
uum  moueant,  et  diarrhoeas  funeftas  inducant.  In  hoc 
ftatu  fuadent  quidam ,  praefertim  Angli ,  vt  emetico  le¬ 
ne  opiatum  v.  c.  tincturae  thebaicae  guttae  quaedam  ad¬ 


dantur  }  alii  vero ,  vt  ventriculi  regioni  emplaftrum  vefi- 


catorium  imponatur,  et  deinde  vomitorium  exhibeatur. 
Maximi  autem  momenti  efle,  vomitum  imperare  in  his 
febribus,  verba  hvxhami  a)  praeclare  docent:  pro- 


a)  Oper .  tti.  T.  I.  p.  343* 


cui  dubio  vbi  putrida  colluuies  atque  corrupta  bilis  in 
ventriculo  et  inteftinis  abundat,  quantocyus  hercle  ex¬ 
purganda  funt,  ni  vis  vsque  fouere  morbum,  aucta 
in  horas  putredine.  Nec  in  primis  tantum  viis,  pergit, 
felices  edit  effectus  vomitus,  fed  et  per  omnem  vndiquo 
vafculorum  compaginem,  vbi  lentefcentes  attenuat  hu¬ 
mores,  putridosque  expellit.  In  febre  eryfipelatofa  ipe- 
cacuanha  vomitum  ciuit llluflr.  ealdincer  b\  nec  mi¬ 
rum  eft,  cum  huiusmodi  febres  non  nifi  a  bile,  prae- 
fertim  animi  commotionibus  alterata  excludantur.  Pleu¬ 
ritis  et  pleuropneumonia ,  et  angina  biliofa,  quae  per¬ 
inde  foboles  bilis  acrioris  in  ventriculo  flagnantis ,  opti¬ 
mo  cum  fucceffu  emeticis  oppugnantur.  Febres  ver- 
minofae,  quas  faepius  putridas  gaftricas  efle,  declara* 
uit  van  den  bqsch  c),  fubinde  vomitoria  flagitant, 
quibus  interdum  etiam  vermes  optime  eiiciuntur.  Pe- 
techiae,  exanthema  miliare  et  purpura,  item  fcarlati- 
na  faepenumero  a  colluuie  impura  in  primis  viis  exclu¬ 
duntur,  quae  igitur  euacuantium,  ideoque  etiam  eme¬ 
ticorum  mature  exhibitorum  vfu  non  modo  optime 
auertuntur,  fed  quoque  fanantur. 

Ex- 

■  ‘  •  -  -  ..  f  v,  ■  •  /  '  ■  ■  .  -  ; 

Exanthema  miliare  purpuramque  retrogreffam ,  eme¬ 
ticum  protinus  exhibitum  faepius  in  cutem  reuocat.  Va- 
riolarum  et  morbillorum  curatio , vti  ex  svdenhamo, 

HVXHAMO,  IIO  S  E  N  STEINIO  probauit  Ci.  RADE- 

feld  d),  ob  febrem  biliofam  faepius  coniunctam ,  et 
alias  difficultates  fubinde  vomitoria  exigit.  Febres  ca- 
tarrhales  plerumque  cum  primarum  viarum  fordibus 
coniunftae  funt,  et  tunc  facile  in  perniciofas  degene¬ 
rant,  nifi  faburra  cito  remonetur.  Hinc  emetica  in  his 
etiam  faepe  locum  habent,  et  proficua  funt  non  modo, 
quod  faburram  eliminant,  fed  etiam  quia  cohibitum  aut 
fupprefliim  perfpirabile  reftituunt.  In  febre  catarrhaM 
putrida  Cl.  mesteks  e)  ipecacuanha et  tartaro  emeti¬ 
co  vomitum  mouit  et  tartarum  emeticum  etiam  in  aqua 
folutum  refracta  dofi  exhibuit.  Qua  mu  is  multi  fint ,  et 
e  fummts  medicis  quidam,  sydenhamvs  fciiicet, 

HOFFMANNVS,  ME  AD,  H  V  XH  A  M,  P  R I N  G  L  E,  aliique 

quos  nominatim  adduxit  Cei.  westphal  f),  qui  vo¬ 
mitoria  ad  curandas  febres  malignas  laudent,  tamen  a. 

de  hae  n  g),  et  Cei  westphal  A)  vtilitatem  eorum 

in 

d)  Difll  cit.  p.  28.  30. 

e')  Obferuationes  medicae  p.  1$. 

f )  DiiT.  de  limitandis  laudibus  vomitoriorum  ad  curandas  febres  malignas 

rei .  in  fylloge  fele^t.  Opufc.  Mujtr .  baldinger  Vol.  II, 

g)  Rat.  Med.  P*  I.  p*  10,  feq.  P,  II,  p,  2.  feq.  P*  III.  p#  5.  feq, 
h  )  DHL  cit, 

in  dubium  vocarunt  Ideo  vero  de  h  a  e  n  laudes  vomi¬ 
toriorum  tunc  reftrinxit,  quod  Hippocrates  abfente 
febre,  certe  inflammatoria,  et  tunc  modo  vomitoria  ad- 
mififlet,  vbi  fordium  verfus  fuperiora  turgefcentia  adef- 
fet ;  quod  quidam  medici  aut  non  meminiflent  emetico¬ 
rum,  aut  praefente  dicta  fordium  turgefcentia  modo  in  his 
febribus  vomitum  imperaflent ; quod  diemerbroecki- 
v  s  experientia  edoctus,  emetica  vituperaflet ;  quod  in  qui¬ 
busdam  febribus  malignis  et  epidemicis ,  etiam  in  febre  a 
svdhnhamo  notata  nocuiflent,  et  denique  ex  omiflo 
vomitorio  nihil  detrimenti  notatum  iit.  Cei.  west- 
p  h  a  l  t)  autem  ea  de  caufla  tunc  emeticorum  vfum  diflua- 
det,  quod  febres  malignae  in  inflammationes  ventriculi 
et  inteftinorum  valde  pronae  eflent,  et  figna  emefin  in¬ 
dicantia  inde  et  ab  aliis  cauflis  proficifci  poflint.  Si,  quid 
ego  fentiam,  ingenue  aperire  licet,  quando  labes  ma¬ 
lignitatis  in  neruofo  fyftemate  folo  haereat,  parum  mihi 
vomitoria  proficere  pofle  videntur;  fi  vero  malignae 
febres  complicatae  fint  cum  biliofis,  aut  malignitas  a 
bile  circa  praecordia  delitefcente,  acri  k),  pendeat,  id 
quod  multis  in  phrenitide  videtur,  nullum  praeftantius 
emeticis  remedium  inueniri  pofle  reor.  In  febre  pu- 

tri- 


i )  Diff.  cit.  §.  X. 

k)  V  A  N  swieten  Comment .  T.  II.  p.  271.  feq. 


trida  neruofa  emeticum  dedit  C/.  mertens  /),  idem 
etiam  in  pefte  lenia  vomitoria  nonnullis  leuamen  attu- 
liffe  refert  ni).  In  febribus  etiam  inflammatoriis ,  ficum 
primarum  viarum  colluuie  coniunctae  funt,  diathefi 
inflammatoria  venaefectione  prius  et  aliis  etiam  fortafle 
antiphlogifticis  temperata,  vomitoria  conducunt.  Ta¬ 
ceo  nunc  febres  alias  morbosque  febribus  fbipatos,  v.  c. 
dyfenteriam ,  in  quibus  emetica  profuilfe  legimus. 

§.  VI. 

In  febre  maligna ,  vbi  alia  abfit  complicatio  noce¬ 
re  pofle  emetica ,  dixi.  Pari  modo  ea  non  proficua  in 
febre  putrida  venofa,  et  lentis  quibusdam  cenfeo.  Ma¬ 
xime  vero  perniciofa  omnium  confenfu  in  inflammatio¬ 
ne  ventriculi  et  inteftinorum  funt;  fubinde  tamen  bilis 
acrior  in  ventriculo  inflammationem  eius,  et  fimiliter 
faburra  lentas  et  putridas  mentitur.  Nocere  etiam  eme¬ 
tica  phthificis ,  haemoptoicis ,  plethoricis,  grauidis,  her¬ 
nia,  procidentia,  cephalalgia  vehementi,  ftricturis  fpa- 
flicis  nimiis,  febre  effrena,  laborantibus,  aut  fumma 
virium  poftratione  affectis,  nec  non  iis,  quibus  thorax 
auguftior  fit,  aut  qui  ex  alia  cauffa  non  difpofiti  ad 
vomitum  fint,  creduntur.  Inde  patet,  quae  fub  vfu  vo¬ 
mi- 


/)  1,  C.  p.  62 ♦ 
fw)  1.  c.  p.  136. 


mitoriorum  cautiones  obferuandae  fint,  ne  temere  data 
oblint.  Noxas  euacuantium,  hinc  emeticorum  etiam, 
breuiter  ita  expofuit  ///.  gavbivs  w):  obfunt  eo,  quod 
plus  iufto  eiiciant,  aut  eum  inutili  etiam  vtiie,  quod 
retineri  debebat,  aut  minus  praecipitanter,  aut  tempo¬ 
re  modoue  incongruis,  aut  non  fuis  locis.  Nocent  et 
emunctoriis  ftimulo,  attritu ,  dilatatione,  anaftomofi , 
infirmatione-  Tunc  vero ,  vbi  indicantia  emefin  pollu- 
lant,  et  conditiones  aegri  vomitoria  admittunt,  diffe¬ 
renda  non  eft  efficacior  medicina,  fed  mature  et  tem- 
peftiue,  fi  fordes  mobiles  funt,  iufta  dofi,  cum  potu 
conueniente  v.  c.  decocto  auenaceo,  hordei,  infufo 
Florum  Chamomillae  rei.  offerenda  eft. 

n)  Injlit,  Pathol,  p.  344. 

H  A  R  VM  A  N  A. 

ARUM  abeft,  quin  diem  illis  dicam, 
qui  ante  me  ex  hilce  Roftris  praeclaros 
Dignitatis  veftras  Autores  laudibus  extu¬ 
lerunt,  non  quod  urit  eorum  Gloria, 
fed  quod  praegravat  Pofteros:  Quem  e- 
nim  locum,  non  tadtum,  non  ornatum,  non  exhau- 
ftum  reliquerunt  ?  Repetundarum  fane  poftulandi 
funt,  quod  nudam  &  fpoliatam  Provinciam  mihi  tra¬ 
diderunt,  quod,  quicquid  in  hac  caufa  aut  ufui  aut 
ornamento  effe  poffit,  praeripuerunt,  &  pro  fuo  ven- 
dicarunt.  Splendidum  proculdubio  peccatum  !  At  vi¬ 
dete,  Viri  Ornatiflimi,  ne  veftro  exemplo  duram  ni- 

B  mis 


mis  fanxiffe  legem  videamini,  ut  nemo  pofthac  vei 
Medicus  effe  exiftimetur,  nifi  &  Oratorem  fummum 
effe  conflet ,-  ut  nemini  in  fua  Arte  fides  habeatur,  nifi 
omni  alia  &  Arte  &  Scientia  itidem  polleat.  Ut  ut 
erit,  laetus  in  Concionem  prodeo,  modo  memineritis,, 
me  non  fponte  &  ambitiose  in  hoc,  quicquid  eft  ope¬ 
ris,  irruiffe,  fed  juffum  adeffe  ,•  non  ad  famam  aucu¬ 
pandam,  fed  grati  animi  indicia  editurum. 

Non  fraenum  audit,  neque  cohiberi  potefl  Oratio, 
quo  minus  praepropere  evolet,  &  in  Harvjei  nomen 
fefe  ante  tempus  effundat,  qui  annuum  hoc  munus 
Mc  loci  pofuit.  Praerogativam  enim  quandam  laudis, 
fibi  vendicare  videatur,  qui,  ut  aliis  fua  tribueretur 
laus,  gratus  fanxivit;  8c  Praedicationis  primas  is  jure 
fortiatur,  qui,  ut  effet  omnino  Praedicatio,  inflituto 
&  flipendio  cavit.  Quam  lapiente  &  pio  Confilio  hoc 
fecerit,  cui  non  in  confeffo  eft  ?  Quid  enim  honeftius, 
qy am  ut,  qui  benefecerint,  bene  etiam  audirent?' 
Quid  aequius,  quam  ut,  quibus  plurimas  habeas  .gra¬ 
tias,  iis  cumulatas  agas?  Quid  fansfiius,  quam  Majo¬ 
rum  famam  confervare?  Quid  utilius,  quam  Poftero— 
rum  exiifimationi  profpicere;  quam  ex  Patrum  coci-- 
memoratione  filiorum  virtutes  elicere,  &  laudando 
quos  decet,  ne  d.efuturi  fint  unquam,,  quos  laudare 
poffis,  providere  ?  Stimulat  gloria ;  exemplis  miro 
modo  accendimur;  neque  illuftres  viros  propius  in¬ 
tueri  pofiii mus.,  quin  ipfi  erigamur,  altiores  fieri  & 
eorum  Ordini  appropinquare  videamur.  Dum  igi¬ 
tur  ex  lege  Harv^eana  8c  egregii  Prasfidis  juffu  hoc 

munus. , 

munus  repeto,  ne  cui  moleftus  ftm,  nifi.  qui  exigui 
aut  invidi  animi  fuerit,  ne  minus  vobis  gratus  &  ac¬ 
ceptus  veniam ,  non  eff  verendum.  Quid  enim  ? 
veftra  res  agitur:  Antecefforum  praeconiis,  veftris 
viam  prceftruitis :  Speratis,  nec  vana  fpes  eft,  eafdem 
apud  Pofteros  laudes,  quas  ante  vos  natis  quotannis 
Leti  renovatis:  Eadem  quae  hodie  folenni  more  fit,  vos 
expe&at  Commemoratio;  nifi  quod  eo  amplior  fuerit, 
quo  vos  digniores  de  quibus  dicatur,  eo  ornatior,  quo 
inftrucfior  is,  qui  de  vobis  di&urus  eft.  Abiit  vero,  . 
procul  abiit,  ut  eximios,  de  quibus  hodierno  die  agi¬ 
tur,  viros,  puerili  quodam  famae  ftudio  delinitos, 
tam  praeclaram  fuam  operam  navafle  exiftimemus.  Si 
quis  in  animum  induxerit,  eos  tantos  exantlafte  labo¬ 
res,  tot  beneficiis  tlumanum  genus  devinxifie,  eo 
tantum  confilio,  ut  levi  Oratoris  munere  quolibet  in 
■Circulum  redeunte  anno  perfricarentur;  nae  ille  mag¬ 
nifice  fatis  de  fua  perorandi  arte,  quantacunque  de¬ 
mum  ea  fit,  exiftimare  videatur.  Non  quidem  pro¬ 
fecto  eam  indolem  fpirant  tam  fplendida  in  luam  ae- 
tatem  &  feros  ufque  nepotes  merita,  quae  illi  folum- 
modb  homines  juvandi  ftudio,  bonis  omnibus  cum 
Diis  ipfis  communi,  referre  par  eft.  Benefaciendi 
nimirum  voluptate  perfufi,  &  nelcio  quo  virtutis  a- 
more  concitati,  abrepti,  Prseftantiflimi  illi  viri,  qui 
rem  noftram  pofuerunt,  auxerunt ;  ut  laudem  mere¬ 
rentur,  id  fibi  negotii  datum  crediderunt,  ut  tribue¬ 
retur,  aliorum  Pietati  reliquerunt;  fequentem  fe 
in  sternum  Gloriam  Isti  confpexerunt ;  ut  nunquam 
.aflequeretur,  .fecifte  fatis  habuerunt. 

B  2 

■  Di  gnissimus  eft,  qui  ex  hoc  infigni  Choro,  no¬ 
mine  evocetur  &  agmen  ducat,  Medicina:  apud  nos 
Inftaurator,  Conditor,  Commemorationis  hodiernae 
principium  &  fons:  Cui  debemus,  quod  hic  loci  con¬ 
venimus,  quod  hunc  Istum  diem  agere,  quod  intra 
hos  parietes  fpe&atiflimorum  virorum,  qui  vixerunt 
imagines,  qui  vivunt  ora,  intueri,  venerari  licet.  An 
felicitatis,  an  laudis  loco  ponendum  fit,  nefcio,  eam 
inter  ipfas  literas  &  Linacrum  noftrum  intercefiifle 
neceffitudinem,  ut,  hoc  nato,  illae  itidem  renafceren- 
tur,  &  ortum  fuum  aut  illi  deberent,  aut  cum  illo 
communem  haberent.  Quippe  per  multa  retro  fecu¬ 
la,  quicquid  fcientiae  erat,  vel  e  terra  noftra  inhonefte 
aufugerat,  vel  in  Monachorum  clauftris  turpiter  con- 
ienuerat,  ignorantia.:  putidiffims  gregis  obfcurum. 
Dolebat  magni  animi  vir  literarum  vicem:  de  Grae¬ 
cis  adtum  erat,  Latinaram  Majeftas  laeiai  Urebat  an¬ 
te  alia,  ut  Deum  colendi,  ita  nec  homines  juvandi  la¬ 
nam  extare  rationem,  ipfamque  falutis  artem  Medicam 
manum  expedtare ,  nec  tamen  e  fle  qui  admoveret. 
Foedam  rerum  faciem  vidit,  horruit;  fed  qui  in  me¬ 
lius  refingeret- vidit,  praeter  fe ,  neminem;  dignum 
fane  qui  eruditum  feculum  inveniret ;  vel,  quod  non 
inveniffet,.  faceret:  Puduit  eum  Patris:  Valedixit, 
nunquam  rediturus,  nifi  Medicinalem  faltem  Artem, 
ficubi  terrarum  delitefcebat,  in  lucem  extraheret,  fic- 
ubi  exulabat,  fecum  poftliminid  reduceret.  Ipfos 
fcienti.v  fontes  protinus  adiiffet,  nili  jamdiu  exaruifient 
illi  fontes,  nec  fuperftites  efient  facri ,  quos  inlpiceret, 

Libri  *.  Alexandri®  dulces  moras  traxiflet,  donec  lo-! 
cupletem  illam  Medicin®  fupelledilem  excufliffet,  re- 
portaflet:  Sed,  pro  dolor!  flammis  ceflerat  Regia  illa 
Bibliotheca:  Saracenico  occubuerant  liter®  furori,  qui 
cum  fcientiis  ipfis  bella  horrenda  geflit,  eafque  tan¬ 
tum  non  ad  internecionem  delevit:  Afclepiadum  fcho- 
las  fruftra  in  Gr®cia  ipfa  qu®rebat,  libertate  exuta, 
artibus  Ipoliata,  qu®,  folum  mutare  eoad®,  in  terras 
alio  fole  calentes  gradum  corripuere.  Certior  tan¬ 
dem  fadus,  reliquias  Medicin®,  ut  olim  Troi®,  e  fuis 
Achivis  elapfas,  per  varios  cafus  &  tot  rerum  difcri- 
mina  Latium  perveniffe,  illuc  commeavit,  &  Dodifll- 
morum.  Virorum  qui  huc  undique  confluxerant  con-r 
fuetudine  familiariter  ufus,  id  in  rebus  acumen,  in 
linguis  elegantiam,  in  utrifque  famam  acquiflvit,  ut 
redux,  in  iapientifiimi  Regis  notitiam  protinus  deve¬ 
niret,  unufque  ex  omnibus  dignus  haberetur,  cui 
Regni  fpes  Arthurus,  Princeps  Juventutis,  Marcel¬ 
lus  nofter  committeretur. 

Cum  in  tam  lauta  re  efflet,  nihil  antiquius  habuit 
quam  ut  Medicina,  cujus  erat,  ut  dodiflimus,  ita 
amantiflimus,  non  in  deteriori  loco  poneretur.  Pa¬ 
rum  fe  profecifle  exiftimabat,  imo  abuti,  qua  apud 
duos  Reges  pollebat,  gratia,  nili  in  Artis  fu®  com¬ 
moda  converteret;  nili  ei  nitorem,  opes,  ®ternitatem 
conciliaret;  nec  omnino  vixilfle,  h  libi  fo'um  viveret, 

*  \<cp£  erat  Libri  titulus,  in  quo  regulae  erant  praeferiptse, 

juxta  quas  Medici  apud  antiquiores  iEgyptios  aegrotantes  curare  tene¬ 
bantur,  Vid.  Diod.  Sic. 

v  i  de- 


videbatur.  Quid  profuit  de  Graecis  fcbolis  toties  le- 
gifle,  Italicas  inviflfle,  fi  non  in  Patria  exfurgeret 
fchola,  aemula,  vidrix,  quae  tempore  quidem  fequere- 
!tur,  dignitate  utrafque  procederet.  Opprobrio  erat, 
Medicinam  foris  caput  extuliffe,  Academiis  foveri  ■ 
domi  egenam,  obfcuram,  circumforaneam,  empiri¬ 
cam,  fcientiae,  fplendoris  expertem  efie.  Dolori  erat 
graflari  indies  morbos,  omniumque  teterrimum  Ne¬ 
bulones  iftos,  Medicorum  nomen  ementitos,  Carnifi¬ 
cum  dignos,  qui  ficariorum  more,  in  quos  inciderent 
Homines,  impune  jugulabant:  Eftroenatam  nocendi 
licentiam  cohibendam,  faluberrimae  difciplinae  gloriam 
quovis  pretio  redimendam  cenfuit :  Quod  tum  de¬ 
mum  fore  intellexit,  Ii,  ut  Palladium  delapfum  Tro- 
a,  Caput  effoflum  Roma,  quadam  Imperii  pignora 
'labuerant,  ita  haec  Civitatum  ampliflima  Artium  Re¬ 
ginam  haberet,  quae  in  Arce  collocata,  Bibliothecis 
inftruda,  fociis  Difciplinis  cinda,  jura  fua  promeret, 
,&  Urbis  fata  feliciter  diftineret.  .  ' 


Ex  votis  ceflit,  quod  prreclare  excogitaflet.  Do- 
diflimi  undique  conquifiti  funt  viri,  qui  invidiffimi 
Principis  Aufpiciis,  Linacri  dudu,  focietatem  confla¬ 
rent;  ut  onus  quod  finguli  ferendo  non  eflent,  jun- 
dis  viribus  fuftentarent  ,•  ut  Conjurationem  quandam 
pro  falute  civium  inirent,  &  ne  quid  Refpublica  de¬ 
trimenti  caperet,  in  perpetuum  caverent.  Pofitis , 
bonis  avibus,  Collegii  noftri  fundamentis,  qui  pofuit 
auxit,  privilegiis  ornavit,  lege  munivit.  Ut  Comitiis 
agendis  locus,  fe  vivo,  fuppeteret,  asdium  fuarum  co¬ 
piam 

piam  fecit ;  ut  mortuo  etiam,  eas  teflamento  legavit. 
Ne  Praefidis  fedi  Honos  deefiet,  ipfe  multos  annos  te¬ 
nuit  ;  ne  fociis  Libri  Medici,  ipfe  optime  confcripfitj 
ne  Romanae  linguae  Dignitas,  regulas  de  emendata 
fermonis  ftrudtura  tradidit,  quas-  facundo  fuo  cxem- 
p’o  confirmavit.  Ut  Pomoerium  Collegii  quodam¬ 
modo  proferret,.  &  nova  foboles,  in  hujus  focietatis 
Honores  olim  adfcifeend a,  ex  Academiis  femper  ac- 
crefceret,  Praeledliones,-  Oxonii  duas,  Cantabrigiae  u- 
nam  inftituit,  honeftilque  ftipendiis  cavit,  ut  effient 
qui  Hippocratem  elucidarent,  &  Juventuti  Medicinae 
ftudiofae  Prophyladicam  ejus  partem,  utpote  utilifli- 
mam,  ex  Galeno  depromerent:  Quanti  enim  cunque 
Pretii  fit,  mederi  poffie  morbis,  antevertere  autem,  & 
ut  ne  omnino  fint  efficere,  majoris-  efie  jure  videa- 

tUF.  . 

Salve,  Vir  omni  laude  digne,  fupra  omnem  po^ 
fite,  aui  tum  demum  benefaciendi  finem  facere  fta- 
tuifti,  cum  non  alios  videres,  quibus  porro  beneface¬ 
res:  Quam  fcientiam  non  falutafti?  Quas  literas  non 
avide  haufifti?  Non  modo  tuas,  fed  noftras  fecifli, 
tui  feculi  Decus,  Pofteris  exemplum  P  Bene  fane  de 
Rege,  de  Patria,  de  .Academiis,  de  humano  genere 
meritus  es,  de  noftra  certe  Arte  &  re  optime  ;  multis 
Amicus,-  nobis  Amiciffimus.  Cum,  tua  ope,  Regia 
Majeftate  praefulgeat  Album  noftrum,  &  fplendidififi- 
mis  nominibus,  ut  Ignibus  Cadum,  hinc  inde  micet, 
ut  nullum  tuo  charius  fit,  praeclare  efiecifti.  Salve 
iterum  8evale,  ut  aliis- commemorandis  fuus'  non  de¬ 
fit 

fit  locus ;  Vale,  dixi?  Vellem  non  dichim.  Aliorum 
commemoratio  tua  itidem  eft:  tuum  eft,  quicquid 
tene  vel  invenerint,  vel  fecerint,  &  eorum  laudes 
proferre  nihil  aliud  eft,  quam  tuarum  telam  per¬ 
texere.  . 

Te  igitur  excipit  Caius,  eruditus,  benevolus,  exi¬ 
mius,  &  ut,  quod  fummum  eft,  verbo  compledtar, 
Tui  ftmillimus  Vir:  Tuis  veftigiis  inftitit,  ad  tuum 
exemplar  fe  totum  compofuit.  Peregre  Tu  ivifti  ? 
&  ille  ivit.  In  Patriam  literas  advexifti?  fi  quae  reli¬ 
quae  erant  advexit.  Par  utrique  Ingenium,  una  In¬ 
doles,  fimilis  ftudiorum  &  vitae  ratio,  idem  apud  illu- 
ftriflimos  Principes  Favor,  eadem  erga  nos  benevo¬ 
lentia:  Quod  Tu  faciendum  reliqueras,  Ille  fecit; 
quod  addendum,  addidit  ?  conditor  nofter  fuiftet,  nili 
illam  Tu  Gloriam  occupaviffes :  Ita  geminus,  ut  idem 
fere  videatur,  nili  quod  Tu  primus,  ille  fecundus;  ita 
tamen  a  te  fecundus,  ut  Tu  major  fis  quod  illum  fuc- 
cefforem  habueris,  ille  qudd  Tu  pnecefTeris.  Nafcen- 
tem  hanc  Rempublicam,  tanquam  haereditario  jure 
fibi  traditam,  moribus  ornavit,  autoritate  fuftinuit, 
ftatutis  emendavit,  Inlignibus  Gentilitiis  decoravit, 
Caeremoniis  auguftam  reddidit.  Annales  Collegii 
qua  elegantia,  ea  fidelitate  Latine  condidit,  digefiit : 
Aliorum  fada  ab  oblivione  vindicavit,  fua  nunquam 
oblivifcenda  adjunxit. 

•  4  v 

Voluptati  eft  nos  hsec  accepta  referre,  ut  eru- 
jditiftimo,  ita  etiam  clariflimo  Viro,  cujus  talis  erat 

exifla- 

matio,  ut  nomen  ejus  non  tantum  aliis  praeluceret, 
fed  etiam  fplendore  fuo  abforberet.  Inde  fit,  ut,  quod 
apud  Cantabrigienfes  poft  Gonvilium  Collegium  po- 
fuit,  Caii  folummodo  titulum  prae  fe  ferre  gefliat ; 
eodem  plan£  modo,  quo  Caftoris  olim  sedes  audiebat, 
quae  Deorum  pari  ex  squo  dicata  fuerat.  Medicinae 
certe  primas  tenuit;  Regis  faluti  ad  mortem  ufque 
ex  officio  invigilavit,-  &  in  ea  conjedtus  Tempora, 
quibus  Morbus  ille  Epidemicus,  ex  fudore  nomen  ha¬ 
bens,  graflabatur,  unus  erat  ad  quem  languida  confu¬ 
geret  Refpublica,  unus,  qui  moribundam  reftituit : 
Non  ipfo  Hippocrate  minor,  qui  Athenienfem  illam 
Peftem  profligafle  dicitur;  eo  certe  felicior,  quod 
Patriam  fervavit.  Neque  filentio  premendum  eft, 
hoc  ei  adeo  in  Honorem  ceffifte,  ut  inter  facra  Ora¬ 
cula  Ephemera  ejus  locum  haberet,  &  in  Ecclefiis  ex 
Edidto  publice  legeretur. 

Tali  Autore,  tanto  Adjutore  furrexit  res  noftra; 
indies  crevit,  novos  Patronos  nadta ;  eofque  (quod  de 
Romae  feptem  Regibus  didtum  eft)  quadam  fato¬ 
rum  'mduftria ,  tam  vanos  indole ,  ut  Reipublic a 
noftra  ratto  &  utilitas  poftulabat.  Multa  erant  in 
ufum  Humanum  &  Artis  famam  adhuc  invenienda, 
in  Collegii  fplendorem  adhuc  defiderata:  Accurre¬ 
runt  aemulo  quafi  ingenio  &  munificentia,  qui  inve¬ 
nirent,  darent.  Solio  fuo,  &  pro  Temporum  ra¬ 
tione  fatis  augufto,  infidebat  Medicina ;  at  nondum 
aderant  Sociae  Difciplinae,  Adminiftrae  Artes ;  deerat 
antiquiffima  ejus  pars,  quae  manu  curat,  donec  Chi- 

C  rurgicam 


rurgicam  Cathedram  Cadw  Aldus  Eiizabethas  Regi¬ 
nae  Medicus,  nobiliffimo  Lumleio,  in  auxilium  & 
gloriae  confortium  advocato,  folerter  poluit.  Medici 
apprime  interefle  merito  putabat,  ut  vulnerum  natu¬ 
ram  fcienter  calleret,  quas  alius,  ut  Artifex,  tra&aret. 

$  \ 

At  externa  curandi  vulnera  rationem  tenere,  Gul- 
stono  noftro  parum  fuit,  nili  &  quae  intra  hominem 
latuerunt  penitus  edent  evoluta.  Conjecturarum  nul¬ 
lam  certitudinem,  nullum  finem  vidit,  nili  oculata 
fides  aliquo  modo  extaret.  Ferro  tentandam  efle 
viam  cenfuit ;  &  ne  morborum  in  obfcuro  politas  cau- 
fse,  nos  aut  faspius  fallerent,  aut  dubios  torquerent, 
Mortuorum  Corpora  in  hoc  Theatro  quotannis  inci¬ 
denda,  fcrutanda  procuravit,  &  pathologicam  le&io- 
nem  liberaliter  inftituit. 

i 

Qu anti  vero  nominis  &  Pretii  fit,  hasc  apud  vos 
collocata  Cathedra,  dicat,  qui  mox  implevit,  magnus 

naturas  interpres  Harv^us.  - - Harv^ds  ,*  qui  de 

Arteriarum  Pulfu  diu  folicitus,  &  caufam  ejus  eruere 
millies  aggreflus,  millies  elufus,  tandem,  (quod  mag¬ 
nis  illis  viris  folenne  eft,  quorum  omnia  ad  certum  a- 
liquem  fcopum  collimant  experimenta)  defideratiifi- 
mum  illud  Arcanum,  languinis  circuitum,  feculorum 
quas  anteceflerant  opprobrium,  fui  decus,  extudit, 
vidit  j  novum  Artis  noftras  fundamentum  pofuit,  & 
omni  medendi  rationi  anfam  prasbuit.  Tum  de¬ 
mum,  fero  licet,  intelledlum  efi,  Vitam  nihil  aliud 
efle  quam  fanguinis  fluxum  in  orbem  aClum;  quod 

illum 

illum  motum  laederet,  morbum;  quod  fideret,  mor¬ 
tem  afferre.  Ille  hominum  primus  purpureum,  ig¬ 
notum  illud  aequor  impigre  intravit,  curiofe  perluftra- 
vit,  feliciter  circumivit,  de  Patria,  de  Humano  ge¬ 
nere  nihil  non  meritus.  Philofophorum  Pater,  qui 
Propofitionem  ad  Vitae  ufum  pertinentem,  facrificio 
dignam  judicavit,-  quot  mille  facris  bene  emptum  effe 
exiftimaflet,  quid  ipfa  Vita  fit,  quid  Animalium  ge¬ 
neratio,  inveniffe,  dixifle?  Re  palam  fadta,  obftupu- 
erunt  omnes :  Primo  non  credere,  laceffere ;  dein  in¬ 
videre,  fibi  arripere;  poflremo  mirari,  venerari:  A- 
gant  pro  fuo  arbitrio  Homines ;  quicquid  agunt,  no¬ 
lint,  velint,  tuae,  Praeftantiilime  Vir,  laudi  inferviunt. 
Hypothefin  tuam  falfi  infimulant  ?  Ad  examen  revo¬ 
cas,  experimentis  firmas,  demonftras.  Inventum  aliis 
apponunt  ?  At  Tuum  effe  invidiis  argumentis  probas, 
&  ut  ne  fit  pofiea  de  inventore  dubitandi  locus,  facis. 
Alii  ex  aliorum  artificiis,  ex  ftatuis  feu  aereis,  fi  ve 
marmoreis,  fed  brevi  interituris,  vana  &  umbratili 
Immortalitatis  fpe,  fe  ladtare  fatagant ,-  Tu  in  tuis 
fcriptis  mori  nefciis,  veram  &  optimam  invenies.  Vi¬ 
get,  &  dum  hominibus  profunt  medendi  Artes,  & 
fanguis  eundo  redeundo  fuum  in  circulum  iter  repe¬ 
tet,  vigebit  tua  Gloria  :  Imo  noftra  ■,  cum  Tu  nofter 
fueris,  &  omnia  quae  tua  funt  nobifcum  communicare 
volueris.  Coenaculum  &  Mufaeum  tuis  impenfis  ex- 
trucla,  Bibliothecam  tuis  Libris  audiam,  ipfa  Artis 
tuae  Inftrumenta,  tua  liberalitate  fuppeditata  habe¬ 
mus  :  Tibi  menftruum,  tibi  annuum  hoc  Convivium 
debemus:  Et  ne  quid  impediret  quo  minus  te  in  nos 

totum  effunderes,  tuum  ex  a  (Te  Patrimonium,  te  vivo, 
vidente,  donante,  hilari,  Epulis  tuis  accumbente,  ra¬ 
ro  Exemplo  accepimus. 

Utilissimarum  rerum  Inventores  primi  homines 
in  Deos  evexere  j  quod  nimium  tribuerent,  fuperfti- 
tiofi  forfan ;  nos,  fi  minus  quam  oportet  tribuamus, 
ingrati  jure  videamur.  Magnum  fonat,  &  nefcio 
quid  ingenii,  induftriae  &  felicitatis  prae  fe  fert,  de 
tramite  fortiter  defledere,  nova  falutis  inire  confi- 
lia,  de  tuo  promere  quod  in  ufum  apprime  fit,  &  ho¬ 
minibus  prodefle  eo,  quo  non  alii  modo  ante  profue¬ 
runt.  Tales  erant,  Lowerus,  qui  Cordis  (quod  do¬ 
lis  fuis  Medicos  non  minus  quam  Theologos  luferat) 
fabricam  &  Mufcu larem  vim  clare  explicuit:  Whar- 
tonus,  qui  humorum  officinas  in  Oculis  &  Ore  & 
Cute,  lachrymarum,  falivae,  fudoris  origines,  mira 
fagacitate  apperuit :  Glissonus  ,  Anatomorum  fui 
temporis  facile  Princeps,  qui  jecori  vera  fua  officia 
affignavit,  &■  Bilem  fplendidam,  Ingenii  fomitem,  fe- 
parare  conftituit:  W i  l  l  i  s  i  u  s  ,  qui  Cerebri  ftrudu- 
ram  accurate  retexuit,  &  Nervorum  fila,  fentiendi  & 
motus  inftrumenta,  in  omnes  Corporis  partes  ab  ortu 
luo  deduxit.  Hi  funt,  qui  intra  unius  Seculi  &  Gen¬ 
tis  Limites  nati,  carum  rerum  inventarum  gloria  ef¬ 
fulgent,  quarum  unaquaeque,  quicquid  ubivis  terra¬ 
rum  unquam  excogitatum  fuerit,  aequat,  quae  autem 
omnes  fimul  fumptse,  magno  intervallo  etiam  fupe- 
rant.  Nefcio  quo  fato,  aeris  Temperie,  vel  Tempo¬ 
rum  Gemo  fit,  ut  clarifiimi  Viri  aut  fimui  exiftere, 

aut  alius  alium  quam  proxime  fequi,  ament :  &  cum 
illte  Mundi  iEtates  fterilitate  quadam  laborant,  has 
Inceniorum  meffe  laetae  exuberant.  Harv^eano  haec 

o 

iiluftria  Nomina  juxta  adponenda  eiTe  cenfui,  prop- 
terea  quod  inter  ea  confortii  aliquid  elfe  videatur, 
quaedam  Inventorum  feries,  Gloriae  communio.  Na¬ 
tura  fcilicet,  Immortalis  illius  Viri  armis  expugnata, 
vi&a,  deprenfa  (quali  poft  arcem  captam  nihil  am¬ 
plius  effet  quod  celare  &  defendere  aut  poffet,  aut 
vellet,)  e  latebris  exivit,  8t  fe  totam  in  confpectum 
pudibunda  dedit. 

His  Mayernius,  Inventoris  itidem  titulo  fuper- 
biens,  adnumerari  jure  pollit  ■,  Urbis  tranfmarinae  qui¬ 
dem  Civis  natus,  fed  nofter  fadtus,  Regum  nollrorum 
Archiater  conftitutus,  &  in  Collegii  hujus  fodalitium 
adfcitus ;  dignus  certd  ob  unicum  Calomelanos  inven¬ 
tum,  quem  nobis  vindicaremus ;  quam  dignus  qui  in 
Commemorationis  hodiernae  partem  vocetur,  Vos 
probe  noviftis,  quibus  in  comperto  habetur,  qualia 
Morborum  Monftra,  Herculeo  hoc  remedio  quotidie 
domantur.  Imo  quod  dirae  illi  labi,  quae  ipfum  Le¬ 
porum  fontem,  heu  !  nimium  frequenter  inquinat,  in 
alio  Medicaminis  genere,  vix  tutum  iit  praelidium. 

Fam^  veftrae  difpendium  elfet,  nobilillimum  Du  r- 
novarIjE  Marchionem lilentio praeterire,  qui  fe  fatis  ad 
Gloriam  vixifle  non  exiflimavit,  nili  &  Medici  nomen 
fuis  Titulis  iniereret,  nili  in  focietatem  veiiram  coop¬ 
tatus,  fama  eam  augeret,  libris  locupletaret ;  officiis 

fungeretur,  &  aditum  ad  vos  futuris  Patriciis,  praecla¬ 
ro  exemplo  aperiret,  honeftaret. 

Non  de  Diis  folum,  fed  Deabus  etiam  fuis  Medi¬ 
cis  gloriatur  fabulofa  Antiquitas,  Illuftres  apud  alias 
Gentes  Foeminas  Artem  falutarem  exercuifle  prifci 
Annales  tradidere ;  illuftriffimas  apud  nos  bene  fecifle, 
noftrl  narrare  geftiunt.  Ne  quid  pulchri  vobis  delit, 
Ma  riam  &  Arabellam  Stuartiadas,  inter  veftra 
rei  Autores;  nequid  Generofi,  Nobilissimos  Peri- 
scellidis  Eqjjites,  inter  focios  veftros  numeratis. 

Interpellandis  vero  gaudiis  veftris  paulifper  lo¬ 
cus  lit,  neque  vitio  vertatis,  me  candidum  hunc  diem 
funeftare,  &  inter  Triumphos  clades  etiam  recenfere. 
Damna  veftra  aequo  animo  ferenda,  audienda  funt,  ut 
ejus  qui  refarcivit  nomen  audiatis,  8c  in  aeternum  co¬ 
latis.  Ea  fere  eft  rerum  humanarum  fors,  ut  varias 
formas  induant,  vices  fubeant,  &  quali  in  proclivi 
litae,  externis  caulis  impulfae,  fu  a  mole  aftae  defcen- 
dant,  &  ad  interitum  properent :  Neque  fatis  eft  eas 
femel  optimis  Aufpiciis  pofuifle,  nili  &  adiit,  qui  la- 
bentes  fuftineat,  imminutas  augeat,  peflum  datas  in- 
ftauret.  Hanc  Ham^i  noftri  Gloriam  effe  facile  in- 
telligitis,  qui  cum  Conditoris  nomen  alius  praeripuif- 
fet,  illi  proximum  occupavit,  &  nos  labelacftatos  in  in¬ 
tegrum  reftituit :  Sub  hafta  politas,  (horrefco  refe¬ 
rens!)  has  aedes  &  pretio  addidtas  Amiciftimus  Ha- 
majus  vidit,  nec  tulit;  pretium  folvit,  redemptas 
reddidit.  Medicinam  de  folio  deturbatam ,  bonis 

exutam,  foras  projedam,  aere  alieno  obrutam,  manu 
levavit,  in  fede  fui  placide  repofuit.  Vix  refpirandi, 
vix  gratiis  agendis  locus  efl  datus,  cum  novarum  occa- 
fio  exoriebatur.  Invida  illa  flamma,  feu  Calis  de- 
lapfa,  feu  ab  Inferis  petita,  qua?  per  ampliflimam  hanc 
urbem  graflata,  neque  profanis,  neque  facris  aedibus 
pepercit,  has  etiam,  heu!  fruftra  redemptas,  lolo  ae¬ 
quavit.  Advolavit  Ham^us,  ex  aliis  corrogavit,  de 
fuo  addidit,  quod  iis  de  integro  extruendis  fufficeret; 
eoque  effecit,  ut  Londinenflum  Civium  Nomina,  inter 
Reges,  Regiamque  fobolem,  illuftriflimorum  Dodifi- 
flmorumque  Virorum  Titulos,  inflgnem  locum  in  Ta¬ 
bulis  noftris  fortiantur.  Nec  aedificafle  HamjEo  fatis 
fuit,  nifl  &  ornaret,  nifi  Conviviorum  locum,  ad  fui 
animi  fpeciem,  id  efl,  magnifice  inftrueret.  Imo  ut, 
quae  aliis  benefecerit,  ad  nos  etiam  pertinere  doceret, 
Nofocomiorum  Medicis  ampla  ftipendia  aflignavit,  ea 
lege,  fi  e  nobis  eligerentur,  vel  noftro  faltem  fuffragio 
digni  judicarentur.  E  Praediis  tandem  quae  lauta,  &. 
fitu  proxima  erant,  nobis  moriens  legavit. 

Vir  tot  nominibus  charus,  &  tanta  de  re  noflra 
meritus-  quem  prius  fibi  apponi  mallet,  quam  Sy- 
den hamum,  de  arte  noflra  optime  meritum,  dig¬ 
num  fane,  fi  quis  alius,  qui  noftrae  Gentis  Hip¬ 
pocrates  appelletur,  utpote  qui  (uti  de  illo  Medi¬ 
cinae  Antiftite,  fi  bene  memini,  didum  efl,)  Natu¬ 
ram  feqnendo  eidem  imperavit .  Morbos  certe,  quo¬ 
rum  Hiftoriam  contexuit,  tam  foiicite  obfervavit,  fi¬ 
deliter  defcripfit,  benevole  communicavit,  ut  tantum 

a  negligentia  quantum  a  fraude,  tantum  a  fraude, 
quantum  ab  invidia  abhorruifle,  &  errandi  locum  nec 
fibi,  nec  aliis  reliquifle ,  videatur.  Cum  vero  id 
folummodo  libi  Gloris  fore,  fi  quid  aliis  beneficio  ce¬ 
deret,  exiftimaret,  an  melior  ipfe  Medicus,  an  Vir 
fuerit,  inter  dubia  reliquit,  Prsclare  fane  cum  Me¬ 
dicina  adtum  e  flet,  fi  omnes,  magni  hujus  Magiftri 
veftigia  prementes,  eandem  operam,  ftrenue  navaf- 
fent,  &  mifsa  fu  a  quifque  hypothefi,  obfervando  quam 
fingendo  vacare,  prodeffe  qudm  deledtare,  maluif- 
fent :  Tardior  eorum  quidem  gloria,  fed  diutur¬ 
nior  fuiflet ;  minus  fibi  forfan  placuiffent ,  at  alios 
miro  modo  juvaflent.  Verum  enimvero ,  Judicio 
uti  qudm  Ingenio  indulgere,  quo  difficilius  eo  rarius ; 
adeo  ut  quanto  magis  hoc  optandum,  tanto  minus 
fperandum  fit. 

vEgre  ferret,  honoris  qui  fibi  proprius  eft,  expers 
Radclivus,  Oxonis  fus  Decus  &  Invidia :  Decus, 
quod  ss  ingens,  tanta  fua  Laude,  &  Artis  emolu¬ 
mento,  ibi  collocavit  $  Invidia,  quod  literis  leviter  la- 
lutatis,  Ingenii  vi  folum  innixus,  eo  felicitatis  &  fa¬ 
nis  provedtus  eft,  ut,  in  feculo  eruditorum  Medico¬ 
rum  feraci,  &  media  celeberrims  hujus  Urbis  fre¬ 
quentia,  fe  folum  Medicins  facris  initiatum  gloriare¬ 
tur,  &  Doftos,  Indodtos,  Magnates,  Plebem,  (mirum 
dictu  !)  in  fua  verba  jurare  paratos  aut  haberet,  aut 
faceret, .  Vir  Magnificus,  natus  Medicus,  non  fadtus, 
obfervandi  acer,  dignofcendi  folers,  expediendi  acu¬ 
tus.  Ufque  adeo  fefe  effert  nativus  animi  vigor,  lu¬ 
menque 

menque  omne,  literarum  ftudiis  accenfum,  fplendore 
fuo  fuperat  penitus  &  praeflringit. 

A  d  tempora  vobis  propiora ,  orationis  filo  dedu- 
dtus,  venio;  ut  eorum  manibus  litem,  quorum  con- 
vidtu  diutius  frui  non  licet.  Duorum  enim  e  noftris 
fociis  ora,  fruftra  fum,  dum  in  hoc  literato  confeifu 
quaero.  Sed  a  queftu  temperate:  Qui  aliorum  fata 
toties  diftulerunt,  fuis  occubuere.  Abierunt  nimirum, 
&,  vite  ftadio  feliciter  emenfo,  e  conlpedtu  noPtro  fe 
receperunt,  ut,  poftquam  ante  fe  natorum  laudibus 
pie  inferviifient,  fuis  tandem  locum  darent. 

Ut  denafcendi  tempore,  ita  8c  nomine  prior  veniat 
Ri  chardus  Halius,  nec,  quod  rufticius  paulo  de¬ 
fluat  toga  &  ferocius  introeat,  minus  vobis  gratus, 
qui  diuturna  confuetudine  noviflis,  quam  bonus, 
quaim  amicis  concinnus  fuerit.  Dicendi  nempe  liber¬ 
tate,  &  vivendi  ratione,  ut  fimplex  &  optimae  fidei 
Vir  exiftimaretur,  virtute  fua,  ut  eflet,  comparavit. 
Graecis  literis  addidtus,  in  nullis  hofpes,  Homerum, 
utpote  earum  fontem,  adeo  in  deliciis  habebat,  ut  to¬ 
tum  memoria  retineret,  pro  re  nata  feftive  recitaret; 
imo,  circuitus  Harveani  veftigia  Vir  folers  in  eo  col¬ 
ligeret.  Nec  erroris  temere  poftulandus  eft,  quod 
fcientiarum  artiumque  omnium  Patrem  crederet;  fi 
quas  enim  in  eo  non  inveniebat,  de  fuo  addebat,  & 
cum  diledtiflimo  vate  benevole  communicabat.  Cum 
nullam  Medicina?  partem  non  probe  calleret,  eam, 
quae  Infanientes  fpedtat,  profpere  excoluit.  Quot  Re- 

ges  Reginafque  de  folio  fuo  Aramineo  fortiter  detur¬ 
bavit  ,  quos  furore  percitos  lenivit,  atra  bile  con- 
fedos  erexit,  delirantes  ad  fanam  mentem  reduxit, 
dicant  annales  Bethlehemetici,  dicant  illi  hominum 
miferrimi,  quos  patriae,  amicis,  fibi,  feliciter  reddi¬ 
dit.  Ut  1  iteras  ipfas,  ita  &  literarum  apud  nos  fedes 
perdite  deamabat ;  Academiae  utriufque  &  Collegii  hu¬ 
jus  utroque  Pollice  eo  ufque  fau tor,  ut  nihil  ingenuum, 
nihil  praeclarum,  nihil  laude  dignum,  aliunde  oriun¬ 
dum  e  fle  agnofceret ;  nimio  forte  Audio,  fed  amabi¬ 
li,  abreptus,  quippe  qui  Patriae  Audebat.  Pignus  a- 
moris,  quo  Artem  noftram  &  rem  femper  fovebat, 
quingentas  libras  in  Medicae  hujus  Bibliothecae  aug¬ 
mentum,  moriens  reliquit. 

Ad  clari flxmum  Virum  Johannem  Freind  ordi¬ 
ne  accedo :  Dignum  certe  quidem  qui  omnes  laudan¬ 
di  opes  exhauriat,  atque  ita  commemorationi  hodier¬ 
nae  finem  imponat.  Ille  hoc  noArnm  munus  claudat, 
qui  ufque  eo  ornavit,  ut  futuris  oratoribus  injurius  efle 
videretur,  fi  non  fe  praedicandum  reliquiflet.  Vix  e- 
nim  e  vita  excefierat,  cum  omnes  defiderare,  mirari, 
efferre  inciperent,  meliora  optare ,  majora  dicere, 
quam  quae  aliis  unquam  dum  viverent,  falfi  ingeniofa, 
fui  ftudiofa,  dixit  Adulatio.  Gloria  fcilicet,  quo  mi¬ 
nus  in  confpe&um  Viri,  laudis  minime  appetentis, 
erumperet  diu  reprefla,  in  abfentem  fe  totam  effudit, 
&  citis  pennis  affecuta,  in  Coelum  fiuum  protinus  eve¬ 
xit.  Tantae  famae  femina,  in  fchola  Weffmonafte- 
rienfi,  iolo  ingeniorum  feraciflimo,  jada,  in  immen- 

fam  Tegetem  excreverunt  in  Chrifti  apud  Gxonienfes 
dide,  turrita  Deorum  Parentis  ad  indar,  facunda 
maximorum  Virorum  matre;  ubi  pro  Tuo  &  loci  genio 
humaniores  omnes  literas  excoluit  eximius  Vir,  reddo 
cultu  fortiffimum  peditus  roboravit,  &  quantum  prae¬ 
clara  indoles  dodtrinam,  dodirina  vim  promovet  infi- 
tam,  feliciter  oftendit.  Quam  Graece,  quam  Latine 
fciret,  teftis  fit  Hippocrates  fuus,  quem  ad  exemplaria 
Grxca  acute  emendavit,  Commentariis  Latinis  niti- 
diffime  illuftravit.  Quas  ei  habeat  gratias  fexus  ille, 
quem  circum  focus  volat  &  Cupido,  dicat  liber  in  e- 
jus  ufurn,  ea  qua  decuit  elegantia,  concinnatus.  Ad 
philorophi  te  penetralia  adiiffe  adftipuletur  Chemia,  cu¬ 
jus  labores  examini  fubjecit,  omnefque  cum  Newto- 
nianis,  id  ed,  Naturae  Legibus,  compofuit,  conci¬ 
liavit.  Variolarum  Theoria,  fi  Experientia;  Fides  ac¬ 
cederet,  auro  contrd  pretiofa,  Ingenii  argumentum; 
quod  Ingenio  illi  non  faepius  indulgeret,  Judicii  jure 
habeatur.  Quam  rebus  geftis  fide  eruendis,  dilucide, 
ornate  narrandis,  fi  huic  muneri  vacaffet,  aptus  eflet, 
ea,  quam  patrio  Termone  continuavit  Hiftoria,  palam 
fecit.  Quam  in  omni  demum  Literarum  genere  exer¬ 
citatus,  fidem  faciunt  quae  feriptis,  fa&is  edidit  fpeci- 
mina,  iis  tantum  minora,  quorum  ipfe  fpem  indies 
accendebat. 

Tanta  de  uno  aliquo  viro  praedicari,  mag¬ 
num  quidem  eft;  majus  autem,  quod  de  tali  viro 
oraedicantur,  qui  nihil  fuum  e  fle  duxit,  quod  aliis 
reneficio  efie  poffet.  Si  quid  eximii,  fi  quid  recon¬ 
diti  habuit,  (quid  autem  utriufque  non  habuit?)  non 

folitaria  fama  contentus,  in  apertum  liberi  protulit. 
Scivit  egregie  ?  ut  alii  itidem  fcirent,  operam  feduld 
dabat.  Medicinae  peritus  fuit  ?  ut  alii  etiam  eflent, 
ftudio  flagrabat.  Gloriam  attigit?  fl  aliorum  accen¬ 
deret,  lucro  apponebat,  alienae  inferviens ,  fuae  pro- 
fufus.  Secundum  Divini  Senis  effatum,  *  ideo  Artem 
fuam  quamplurimurn  amam ,  quia  Hominum  aman¬ 
ti  ffi  mus.  In  malam  rem  abire  jubebat,  qui  nefcio 
quod  Arcanum  fuperbe  venditabant;  fl  non  haberent, 
falfos,  fl  celarent,  invidos ;  utroque  nomine  aut  neg- 
ledui  aut  odio  habendos.  Id  nimirum  Patriae,  id  fuo 
&  Artis  commodo  inferviturum  efie  putabat,  fi  alios 
fui  fi  miles  inveniret,  vel,  quoad  poftet,  faceret :  Et 
ut  eflent,  omnia  fua  cum  illis  communicabat,  prae¬ 
ceptis  inftituebat,  exemplo  praeibat.  Imperitiam  Me¬ 
dico  non  opprobrio  folum,  fed  crimini  vertere  fole- 
bat;  &  Mortuo  nihil  interefle,  feu  ignorantia  feu 
fraude  periret ,  benevole  diditabat.  Principibus  pla- 
cuifle  viris  non  ultima  ejus  laus  eft ;  maxima  vero  & 
difplicuifle,  cum  ex  illorum  re  eflet :  Magni  enim 
animi  Vir,  fpe  &  metu  major ,  nec  lucri,  nec  famae 
ftudio  cefiit,  quid  alii  fentirent  minimS  folicitus, 
dummodo  fibi  redi  confcius  foret,  quo  eruditior  eo 
fortior  illis  apud  Celfum  Medicis,  -f  “  qui  m  fplendi- 
“  da  Perfond  periclitari  conjeBurd  fua  noluerunt ,  ne  oc- 
<c  cidijfe,  niji  fervajfent,  viderentur Cum  autem 
Ca  ROLiNiE,  perfpicaciffimae  omnium  Regina,  non 
nomine  folu m  tenus  Medicus  fuerit,  qua  fide  fandiffi- 

mx  ejus  faluti  invigilavit,  qua  felicitate  confervavit, 
dicat  illa,  qua  apud  eam  valuit,  Gratia.  Academia; 
fuse  Decus,  utriufque  deliciae,  utramque  maximi  aefti- 
mavit ,  &  in  perpetuum  amoris  teftimonium ,  eam 
reliquit  legem,  qua,  ferente  illo,  jubentibus  vobis, 
cautum  eft,  ne  hujus  loci  fedes,  nili  Academiarum 
noftrarum  filiis,  in  futurum  pateat. 

Cum  legendis ,  condendis  libris  incumberet,  & 
quotidianis  muneris  fui  officiis  occuparetur,  nec  fuse, 
nec  alienae  mille  cura;  circa  Caput  falientes,  impedi¬ 
mento  erant ,  quo  minus  Rempublicam  capefleret, 
aufpicato  die  Regni  fenatum  intravit  Vir  ad  omnia 
natus,  &  fedem  fuam  dignitate  implevit,  eloquentia 
ornavit.  Medicinam  profpere  fecerat,  fcriptis  illu- 
ftraverat,  fama  auxerat;  deerat  in  laudis  cumu¬ 
lum,  ut  periclitanti  opem  ferret,  in  difcrimen  ad- 
dudam  eriperet.  Nec  in  Mora  res  fuit ;  hanc 
etiam  merendi  partem  oblatam  avide  arripuit,  forti¬ 
ter  explevit:  Collegii  hujus  jura,  avita,  fan&iffima, 
Regum  dona,  erant  qui  in  jus  vocabant,  imminutum 
ibant:  Accurrit,  dixit,  propugnavit  literarum  fautor, 
artium  patronus:  Argumentis,  autoritate,  gratia, 
fu  a  &  Artis  felicitate,  omnes  in  unam  lententiam  dif- 
cedentes  habuit,  &  Privilegia  noffia,  non  tantum  far¬ 
ta  tedfa  fervavit,  fed  confirmata,  ampliata  reddidit. 
Stetit  Reipublicse  noftrse  fortuna,  illibata,  integra, 
fplendida,  Prselligiatorum  Opprobrium  ;  quod  oppug¬ 
nata  fuerat,  illuftrior ;  quod  infidiis  petita,  munitior  ■ 
quod  a  malevolis  odio  habita,  bonis  omnibus  charior. 

Ejusdem  Viri,  eju felem  animi  erat,  rem  noftram 
foris  defendere,  &  intra  hos  Parietes  fedulo  curare. 
Eo  confilio,  (ut  meminiffe  juvat !)  comitiis,  exercitiis 
noftris  laetus  adfuit;  imo  ut  effent,  quibus  adelie  pof- 
fet,  gratia  fu  a  comparavit.  Cum  enim,  nefeio  quo 
malo  fato,  haec  in  defuetudinem  abiiffent,  veftram  o- 
pem  implorabat,  fuam  pollicebatur,  per  vofmetipfos, 
rer  Majores  veftros,  per  Amicitiam,  per  Gloriam  ora¬ 
bat,  ut  in  integrum  reftituerentur,  ut  huc  commean¬ 
di  locus  foret,  ut  veftra  confuetudine  uteretur,  fuae 
facultatem  praeberet ;  ut  convivia  honefta,  colloquia 
dulcia  inftaurarentur ;  ut  in  confpedlum  mutuum  ve¬ 
nire,  ut  audire,  ut  dicere,  quae  in  Artis  commodum, 
Literarum  incrementum ,  Collegii  honorem,  bonum 
publicum  cederent,  denuo  liceret,  Annuiftis  voto, 
idem  enim  vobis  &  illi  morum  candor,  eadem  ftudiorum 
ratio,  animi  magnitudo:  Voto  annuiftis;  ne  illius, 
ne  Majorum  Labor  effufus  effet  omnis:  Voto  annui- 
flis;  iimiles  enim  timilibus  gaudent,  fruuntur,  &  ad 
meliora  mutuo  commercio  &  exemplo  finguntur. 
Sordes,  folitudinem  ex  hoc  loco  praeclare  depuliftis  ; 
nitorem,  frequentiam  reftituiftis.  In  diledtililmi  Vi¬ 
ri  fententiam  cupide  iviftis  j  noviitis  enim,  quam  non 
leve  effet  quod  promittebat,  cum  fui  copiam  familia¬ 
riter  taceret.  Qualis  in  inimicitia  erat,  dicant,  fi  quos 
liaburt,  Inimici :  In  Amicitia  qualis,  illorum  foium- 
modo  elt  dicere,  qui  funt  experti ;  qui  fubfecivis  e- 
jus  horis  aderant ,  cum  a  negotiis  recederet,  Genio 
indu! geret,  amicis  vacaret;  cuna  Pe&us  illud  ge- 

nerofb 

nerofo  incodum  honefto  recluderet,  utile  dulci  mif- 
ceret,  &  omne  pundum  ferret,  non  amans  magis 
quam  amatus,  non  amatus  magis  quam  amabilis.  O 
praeftantiffimum ,  beatiffimum  virum  !  cui  ex  parvis 
rebus,  reque  ac  e  maximis,  accrefcit  decus ;  cujus 
inter  minimas  laudes  ponendum  eft,  quod  fupra  alios 
fciret.  Sua,  id  eft,  ampliffima  fruatur  fama,  qui 
nullius  laceffivit,  nullius  non  audiorem  optavit,  fecit. 
Felicitatis  loco  habeo,  quod  votum  tandem  implevi ; 
quod  facro  nomini  hoc  debitum  munus  perfolvi,  quod 
de  ingente  ejus  Gloria  pauculos  decerpliffe  flores,  8c 
vobis  obtui ifle  contigit:  Juvaret  fane  hic  loci  confi- 
ftere,  novas  dicendi  Caufas  nedere,  &  Charo  Viro 
diutius  immorari,  nunquam  dimittere.  JEgre  a  dul- 
ciflimo  amplexu  divellor :  Recedendum  vero  eft,  in¬ 
vito  licet,  ne  limites  libi  appohtos  tranftliat  oratio, 
ne  importunus,  Loci,  Temporis,  Officii,  immemor 
efle  videar,  &  in  Clariffimi  viri  famam,  minuendo, 
ulterius  peccem. 

Vix  autem  ab  eo  difceffiffe  viderer,  ft  ad  vos  acce¬ 
dere,  &  variis  eximiis  veftris  laudibus  me  immifeere 
liceret:  Si  ad  Pr^estantissimos  Viros,  omni  in¬ 
genua  Arte,  Eruditione,  Dodrina,  excultos,  politos, 
tranfire  fas  effiet;  Illum,  qui  Pneftdis  munus  per 
multos  annos  fuftinu it,  ornavit,  auxit,  &  Gloria  tan¬ 
dem  fatur,  depofuit  j  Hunc,  qui  fuftinet,  ornat, 
nulla  non  fama  8c  fpe  impertit.  Sed  Religio  eft,  di¬ 
cendi  Magiftris  olim  illuftranda,  tenuitate  mea  teme¬ 
rare,  &  mihi  ipft  placere,  fi  vobis  moleftus  flm.  Ve¬ 
tat 

tat  loci  confuetudo*  revocant  Majorum  Inftituta, 
Commemorationis  Lex,  e  confpedu  noftro  fu  blatis 
lac r se.  Veftrum  eft  maximas  res  praedare,  noftrum 
videre,  mirari,-  aliorum  erit  cum  dignitate  dicere, 
cum  voluptate  audire.  Interea  tamen  loci,  quod  be¬ 
ne  vertat  pergite,  ut  facitis,  ornatiflimi  Viri,  mag¬ 
na  edere,  majora  promittere,  Artis  veftrae  honori  im¬ 
pigre  ftudere,  Civium  faluti  prolpere  invigilare,  vitas 
&  Gloris  circulum  feliciter  implere.  Sero  illuftriffi- 
mis  Viris  adnumerari  vobis  contingat,  qui,  quicquid 
illi  aut  erant,  aut  fperarent,  edis.  Diu  vos  expedient 
virtutis  praemia,  ut  quo  diutius  dilata,  eo  pleniora 
redeant.  Praedicationis  omnibus  numeris  abfolutas 
tum  demum  locus  erit,  cum  agendi  vobis  non  ampli¬ 
us  fuerit;  cum  emeriti,  evocati,  Vita  defundi  eritis, 
(favete  linguis !)  cum  Immortales  efle  incipietis,  Ora¬ 
tionum,  quoties  illuxerit  hic  feftus  dies,  materies  lae¬ 
ta,  copiola,  iplendida,  invidenda  quidem,  fed  aliis 
relinquenda. 


